Бугун, 20 сентябрь куни Сенат Фан, таълим ва соғлиқни сақлаш, Ёшлар, маданият ва спорт масалалари ҳамда Хотин-қизлар ва гендер тенглик масалалари қўмиталари томонидан академик В.Воҳидов номидаги Республика ихтисослаштирилган хирургия илмий-амалий тиббиёт марказида “Инсон аъзолари ва тўқималари трансплантацияси тўғрисида”ги қонун лойиҳасига бағишланган давра суҳбати ўтказилди.\nСенат ахборот хизмати хабарига кўра, республикада 5 минг нафар бемор жигар циррозидан азоб чекса, уларнинг 500 нафари, яъни 10 фоизи жигар трансплантацияси амалиётига муҳтож. Бугунги кунга қадар мамлакатда жами 10 та жигар трансплантацияси амалга оширилди.\nИстиқболда буйрак кўчириб ўтказиш амалиётини йилига 250 тага етказиш, жигар трансплантациясини эса йилига 50 тага етказиш режалаштирилган. Шунингдек, юрак трансплантациясини жорий этиш ва йилига 50 та амалиёт ҳамда ўпка трансплантациясини йўлга қўйиш ва йилига 30 та амалиётни бажариш назарда тутилган.\nСенаторлар инсон аъзолари ва тўқималарини кўчириб ўтказиш амалиётини хорижда катта маблағ ва вақт сарфламасдан Ўзбекистонда ҳам амалга ошириш мумкинлигига урғу берди. Шунингдек, инсон аъзолари ва тўқималари трансплантацияси борасида қонунчиликда белгиланган нормалар бугунги кун талабларига мос эмаслиги, шу боис, мазкур қонун лойиҳасида аниқ тартиблар белгилаб берилаётгани таъкидланди.\nБундан ташқари, маҳаллий кенгашлар депутатларига қонун лойиҳаси мазмун-моҳиятини аҳоли ҳамда кенг жамоатчилик орасида тушунтириш, уни янада такомиллаштириш бўйича таклифларни умумлаштирган ҳолда тақдим этиш юзасидан тавсиялар берилди.\n12:30 / 29.09.2021\nТанзила Норбоева: «Қашқадарё вилоятининг қатор ҳудудларида депутатлар рухсатисиз 10 млрд сўмга яқин маблағ ишлатиб юборилган»


ТИЛ - ДИЛ КАЛИТИ - AmuNews.uz - энг сўнгги янгиликлар\nТил миллатнинг асосий белгиларидан биридир. Кўҳна тарихдан маълумки, ўзбек халқи асрлар давомида дунё тараққиётига жуда катта ҳисса қўшиб келган. Бунда, албатта, она тилимизнинг хизмати катта.\nБугунги кунда таълим-тарбия соҳасида олиб борилаётган ишларимизнинг асосий мақсади ҳам аждодларимизнинг бебаҳо мероси ва замонавий тафаккурга таяниб яшайдиган баркамол шахс - комил инсонни тарбиялашдан иборатдир.\nТилни ўрганиш деганда фақатгина чет тилини ўрганиш тушунилмайди, балки ўз она тилини ҳам чуқурроқ, тарихан ёндошган ҳолда ўрганиш муҳим ҳисобланади. Ҳатто билим, кўникма, малака ҳам тилсиз пайдо бўлмайди.\nЎзбек тили тарихининг илдизлари неча минг йилликлар қаърига бориб тақалади. Қадимги туркий тил, эски туркий тил, ўзбек адабий тили, ҳозирги ўзбек адабий тили деб ўрганиладиган тилимиз ўз бағрига минглаб алломаларни, улар яратган дурдона асарларни жамлаган. 21 октябрь – ўзбек тилига давлат тили мақоми берилган кун муносабати билан мактабимизда ўтказилган “Тил – дил калити” деб номланган адабий-мусиқий тадбирда ўқувчи-ёшлар бу ҳақда, она тилимизнинг тарихи ва бугунги тараққиёти хусусида тўлиб-тошиб сўзладилар. Тил ҳақида шеърлар айтиб, қўшиқлар куйладилар.\nТадбирда иштирок этган мактабимизнинг 5-,6-,7-синф ўқувчилари она тилини билиш, ўз она тилини ҳурмат қилиш, тил миллатнинг ғурури, ифтихори эканлигини янаям чуқурроқ ҳис қилишди. Улар тайёрлаган саҳна кўринишларида тилимизнинг қудрати, буюклиги, миллатимиз фахри ўз ифодасини топди.\nА.Қурбонбоев, 79-мактаб директори.


Зимбабве қурғоқчилик сабабли ёввойи ҳайвонларни сотувга қўйди\n10:45 / 12.05.2016\nЗимбабве қурғоқчилик сабабли ёввойи ҳайвонларни қутқариб қолиш мақсадида уларни сотувга қўйди. Бу ҳақда Reuters ахборот агентлиги хабар бермоқда.\nЗимбабве Миллий боғлар ва ёввойи табиатни муҳофаза қилиш бошқармаси мамлакатнинг ёввойи ҳайвонларни сақлай олишга имкони бўлган фуқароларини ҳукумат билан боғланишга чақирмоқда. Хабарда ҳайвонларнинг нархи ва уларнинг хорижликлар томонидан сотиб олиниши имконияти борлиги ҳақида ҳеч нарса айтилмаган.\n"Боғимизда ёввойи ҳайвонларни қўллаб-қувватлаш учун етарлича сув захираси йўқ, яйловлар ҳам етишмаяпти. Баъзи ҳудудларимизда умуман захиралар йўқ ва у ердаги ҳайвонлар нобуд бўлишини биламиз", деб айтди Хванге миллий боғидаги сафари-турлар оператори Эманнуэль Фундира.\nЗимбабведа 10 та миллий боғ фаолият юритади. Бугунги кунда Хванге миллий боғида 54 мингта фил яшайди, бу эса боғ сақлай олиши мумкин бўлган филлар сонидан 4 баробар кўпроқни ташкил қилади. Умумий ҳисобда мамлакатда 80 мингта фил бор.\n"Маъмурият хабарида ҳайвонлар мамлакат ичида сотилиши айтилган, бироқ Зимбабведа ҳайвонларни сотиб олиш учун имконияти бўлган одамлар жуда кам. Агар гап ҳайвонларни хорижга экспорт қилиш ҳақида кетадиган бўлса, бу жуда катта муаммо. Чунки ҳайвонлар Африкага тегишли ва кейинги авлодларнинг мулки ҳисобланади", деб айтди табиатни муҳофаза қилиш бўйича мутахассис Жонни Родригез.\nБундан ташқари, Zimbabwe Independent newspaper нашрининг маълум қилишича, Bubye Conservancy хусусий боғи эгалари боғда шерлар кўпайиб кетгани сабабли 200 та шерни ўлдириш зарурлиги ҳақида айтишганини маълум қилганди.\nЗимбабведа кучли қурғоқчилик сабабли фавқулодда вазият тартиби эълон қилинди ва халқаро ҳамжамиятга ёрдам сўраб мурожаат қилинди. Қурғоқчилик сабабли маккажўхори ва экспорт қилинадиган тамаки ҳосили нобуд бўлган.


Болаларнинг озиқ-овқат маҳсулотларига янги талаблар қўйилиши мумкин - Farzand.uz\nБолаларнинг озиқ-овқат маҳсулотларига ян...\nБолаларнинг озиқ-овқат маҳсулотларига янги талаблар қўйилиши мумкин\nFeruza 10.09.2018 13:01 448 01\nҚонун ҳужжатлари таъсирини баҳолаш тизими порталида болалар озиқ-овқатини ишлаб чиқариш, импорт, реклама ва реализация қилишнинг янги нормаларини ўз ичига олган қонун лойиҳаси муҳокама қилина бошлади, деб ёзмоқда Norma.\nИшлаб чиқарувчи ва импортчиларга талаблар\nЎзбекистон ҳудудида реализация қилишга мўлжалланган болаларнинг барча озиқ-овқат маҳсулотлари белгиланган тартибда сертификатлаштирилган бўлиши кераклигини қонунда белгилаш таклиф этилмоқда.\nБунинг устига, Соғлиқни сақлаш вазирлиги мутахассисларининг фикрича, тегишли маҳсулотларнинг барча этикеткаларида қуйидаги ёзувлар қайд этилиши лозим: «Муҳим изоҳ: она сути фарзандингиз учун энг яхши озуқа саналади. Болалар аралашмасидан фойдаланиб сунъий овқатлантириш ҳақида бир қарорга келишдан олдин тиббий ходим билан маслаҳатлашинг».\nЭтикеткаларда ва озиқ-овқат формулаларини тавсифлашда «она сути ўрнини босувчи ёки аналоги», «она сути формуласига яқинлаштирилган» ва она сутига қиёсловчи бошқа иборалардан фойдаланишни тақиқлаш таклиф этилмоқда. Эмизишдан воз кечишга мойил қилувчи барча матнлар тақиқ остига тушиши мумкин.\nЛойиҳа этикеткаларда болакайларнинг фотосуратлари ва бошқа расмлар, шу жумладан сўрғичли бутилкачалар жойлаштирилишини, агар уларда бевосита маҳсулотдан фойдаланиш ёки тайёрлаш усуллари тасвирланмаган бўлса, тақиқловчи нормаларни ўз ичига олган.\nЛойиҳа ўзгартиришларсиз қабул қилинган тақдирда бутилкачалар ва сўрғичларнинг упаковкаларида болани бутилкачадаги сўрғичдан кўра пиёладан овқатлантириш мақсадга мувофиқроқ эканлиги ҳақида тавсиялар пайдо бўлади. Ширинлик қўшилган суюқликлар ва ичимликлар, шу жумладан сутли аралашмаларни истеъмол қилиш тишларнинг емирилишига олиб келиши мумкинлиги ҳақида этикеткаларда огоҳлантириш мажбурий тус олиши мумкин.\nБўш сўрғичларнинг упаковкаларида «Огоҳлантириш: бўш сўрғичлардан фойдаланиш эмизишга тўсқинлик қилиши мумкин» ёзувини қайд этиш мажбурий бўлиши мумкин.\nБолалар овқатини реклама қилиш\nҚонун лойиҳасида болалар овқатини реклама қилишга доир талаблар мавжуд. Хусусан, қуйидагиларни белгилаш таклиф этилмоқда:\n• она сути ўрнини босувчилар ҳар қандай шаклда реклама қилиниши – уларни реклама қилиш мақсадида кўргазмали сотиш, махсус намойишлар ташкил этилиши, шунингдек эмизикли болаларга мўлжалланган сунъий озиқ-овқат маҳсулотлари пасайтирилган нархларда қисқа муддатли сотилишини тақиқлаш; • оналар учун мўлжалланган адабиётларда она сути ўрнини босувчилар реклама қилинишини тақиқлаш; • эмизикли болалар учун сунъий озиқ-овқат маҳсулотлари ҳақидаги ахборотни фақат илмий мақолаларда жойлаштиришга рухсат бериш. Ушбу ахборот илмий ва амалий тавсиф билан чекланиши ҳамда сунъий овқатлантириш эмизиш билан тенг ёки ундан афзал эканлиги ҳақида тасаввур ҳосил қилмаслиги лозим; • ишлаб чиқарувчилар ва тарқатувчиларга илмий асосланган тадқиқотлар доирасида тиббиёт ходимларига ахборот тақдим этишга рухсат бериш. Бунда ахборот сунъий овқатлантириш эмизиш билан тенг ёки ундан афзал эканлиги ҳақида тасаввур ҳосил қилмаслиги лозим; • рекламада кўкрак сути билан эмизиш афзал эканлиги ҳақида кўрсатма мавжуд бўлиши шарт.\nБолаларнинг озиқ-овқат маҳсулотларини реализация қилиш\nБолаларнинг озиқ-овқат маҳсулотларини барча зарур санитария талабларига риоя этган ҳолда фақат ихтисослаштирилган дўконлар, дўконларнинг бўлимлари ва дорихоналарда реализация қилишга рухсат берилади. Бунда лозим даражада сақлаш (ҳарорат режимига риоя этиш, совитиш ускунаси мавжудлиги) шароити бўлмаганда сотишни тақиқлаш таклиф этилмоқда.\nТиббиёт муассасаларининг, болалар уйлари бундан мустасно, эмизикли болаларни овқатлантиришдан тижорий манфаатга эга бўлган юридик ва жисмоний шахслардан хайр-эҳсон, арзон ёки бепул сунъий озиқ-овқат маҳсулотларини қабул қилишини тақиқлаш таклиф этилмоқда.


ВАТАН САРҲАДЛАРИНИ ҚЎРИҚЛАШ-ЭР КИШИГА ШАРАФДИР — Zamaxshariy.uz\nВАТАН САРҲАДЛАРИНИ ҚЎРИҚЛАШ-ЭР КИШИГА ШАРАФДИР\nВатанга хиёнат энг оғир гуноҳдир. Бир неча асрлар муқаддам Соҳибқирон бобокалонимиз Амир Темур Ватанга хиёнатни қаттиқ қоралаб, ўз битикларида бундай ёзган:” Қайси бир сипоҳий туз ҳақи ва вафодорликни унитиб, хизмат вақтида ўз соҳибидан юз ўгириб , Менинг олдимга келган бўлса, ундай одамни ўзимга энг ёмон душман деб билдим”. Шундай экан, ўз она юртига, халқига хиёнат қилган одамдан ҳеч қачон дўст бўлмайди.\nНажмиддин Кубро ҳазратларининг ватанга садоқати унинг учун жон берганликлари тилларда достон бўлган. У кишига душман тараф одам юбориб: “Сиз ва шогирдларингиз шаҳардан чиқиб кетишларингиз мумкин”, деганида бу таклифни рад этиб: “Ватанимнинг яхши кунларида шу ерда бўлсам-у, унинг учун оғир ва ёмон кунда уни ташлаб кетаманми ? ”деганлар. Бу ҳаётий ҳақиқатда барчамиз учун катта ибрат бор.\nИнсон ўз ватани равнақи учун фидоийлик кўрсатиши, бу йўлда керак бўлса, жонини ҳам беришга тайёр бўлиши лозим. Ватанни севиш ва айниқса, бу севгини амалда намоён қилиш унчалик осон иш эмас. Бу инсондан жуда катта жасоратни, бардошни, чидамни талаб қилади. Қизиғи шундаки, ватан ўз фарзандларидан ҳар-бир лаҳза жон фидо қилишини талаб қилмайди. Бу йўлда содир бўладиган фидоийлик энг юксак жасорат бўлиб, у кутилмаган ҳолларда рўй беради. Лекин ватан севгиси инсондан бир қарашда маҳобатли кўринмайдиган, инсоннинг оддий фаолиятидан кам фарқ қиладиган, аслида эса жуда машаққатли меҳнатдан иборат бўлган кундалик жасоратни талаб қилади. Донишмандлардан бирининг айтишича: “Ватан бир боғдир, Ватаннинг содиқ фарзандлари бу боғни ўз юрак қонлари ила суғормаклари даркор”. Ўзини ватан фарзанди деб ҳисобловчи инсон, бутун тану-жони билан юрак қони ила ватан боғини яшнатиш учун ҳизмат қилиши керак. “Ватан остонадан бошланади” дейилганидек, ватан ҳар-бир кишининг ўз қалбидан, виждонидан бошланади. Яъни, ҳар кишининг қалбида ватаннинг жажжи қиёфаси яшайди. Ватан – биз нафас олаётган ҳаводир. Ватаннинг бир зарраси эканини англамоқ киши учун ифтиҳор ва шарафдир. Шу сабабли ватанни севмоқ, қадрламоқ ва равнақи ҳамда шону – шарафи учун хизмат этмоғи керак.\nВатан ҳимояси муқаддас амаллардан экани, ундан юз ўгириш ёки бирор бахонани рўкач килиб, уни ҳимоя қилмаслик оғир гуноҳдир.\nМамлакатимизда 14 январ-Ватан ҳимоячилари кунини миллий байрам сифатида нишонлаш анъанага айланди. Бугунги тинч ва осойишта ҳаётимизни сабабчиси ва ҳимоячилари мана шу ҳарбийларимиздир. Ана шундай масъулиятли бурчни чин кўнгилдан адо этаётган ўғлонларимиз ҳаққига ҳар қанча тасаннолар айтсак арзийди.\nТарихдан маълумки, ҳар давр ва ҳар замонда ҳалқнинг тинчлиги ва фаровонлигини таъминлаш ва ҳудудларни ҳимоя қилиш учун ўша юртнинг ўғлонлари сафарбар этилган. Расулуллоҳ с.а.в. даврларида ҳам бир жамоа кишилар сафарларда тунлари қўриқчилик қилиб чиққанлар. Абу Райҳона р.а. ривоят қилади: “Биз Расулуллоҳ с.а.в. билан бирга ғазотда эдик. Тунлардан бирида баланд жойга келдик. Ўша кечада ҳаво қаттиқ совиб, бизга қаттиқ совуқ етди. Ҳаттоки, баъзи шерикларимиз ерни ўзи сиғадиган даражада ковлаб, унга кириб тешикни оғзига қалқонларини беркитиб олишди. Пайғамбаримиз бу ҳолатни кўриб: “Ушбу кеча бизларни душманлардан ким қўриқлайди? Мен бизни қўриқлайдиган кишини фазилатли дуо билан дуо қиламан”, дедилар. Ансорлардан бир киши: “Ё Расулуллоҳ, мен”, деди. У зот алайҳиссалом: “Яқинроқ кел”, дедилар. У киши яқинлашди. Пайғамбаримиз алайҳиссалом: “Сен кимсан?” деб сўрадилар. У ўзини “Ансорийлардан”, деб таништирди. Расулуллоҳ с.а.в. дуони бошладилар ва уни кўп дуо қилдилар.\n“Демак, шу юртда истиқомат қилаётган ҳар бир инсоннинг зиммасида, унинг имконияти даражасида адо этиши лозим бўлган бурчлари мавжуд. Абу Ҳурайра ( розияллоҳу анҳу)дан ривоят қилинади, Набий ( соллаллоҳу алайҳи ва саллам): “ Бир қалбда имон билан куфр, ёлғон билан ростгўйлик хиёнат билан омоннатдорлик бирга жамланмайди”, деб мархамат қилганлар. Демак хоин киши омонатсиз ва ишончсиздир. Омонатдор, ишончли кишилар ҳеч қачон хиёнат қилмайдилар. Ундай одам ўз аҳли оиласига, фарзандларига, қавму-қариндошларига дўсту биродарларига ва табиийки, она Ватанига ҳам садоқатли, вафодордир.\nАллоҳ таоло мустақил юртимизни тинчлиги ва осойишталигини сабабчилари бўлмиш, харбий аскар ва зобитларимизни Ўзининг ҳифзу ҳимоясида сақлаб, жаннатмакон диёримизни ёмон кўзлардан ва ёвуз кучлардан ҳамда барча офатлардан асрасин!\nPrevious Post:Mardlar qo’riqlaydi vatanni\nNext Post:ҒУРБАТДА ҒАРИБЛИК ЛОЗИММИ


«Ёш китобхон» танлови жорий йил 1,2 млн кишини қамраб олди - Daryo\n22:10, 25.08.2019 17304\n«Ёш китобхон» танлови жорий йил 1,2 млн кишини қамраб олди\n2017—2018 йиллар давомида «Ёш китобхон» танлови доирасида жами 970 минг нафар ёш қамраб олинган бўлса, жорий йилда танловга бўлган қизиқиш янада ортиб, саралаш босқичида иштирок этган ёшлар сони 1,2 миллиондан ошиб кетди. Бу ҳақда «Дарё»га Ёшлар медиа маркази маълум қилди.\nКитобхонлик танловлари ёш оилалар ўртасида ҳам ўтказилмоқда. «Энг яхши китобхон оила» танлови илк маротаба Сирдарёда бўлиб ўтди. Унда ёш оила вакиллари Президент совғаси — Spark машинаси совриндори бўлди.\nКитобхонлик бўйича беллашувлар ҳарбийлар ўртасида ҳам давом этяпти. «Темур тузуклари билимдони» танлови куч тузилмаларидаги ёш ҳарбий хизматчиларнинг маънавий савияси ва интеллектуал салоҳиятини юксалтиришда муҳим вазифани бажармоқда. Август ойи давомида барча ҳудудларда ушбу танловнинг ҳудудий босқичи якунланиб, сентябрь ойида республика босқичи бўлиб ўтади.\n«Ёшлар кутубхонаси» рукни остида чоп этилаётган китоблар ўқилиши шарт бўлган энг муҳим билим манбалари бўла олади. Ўтган йили ушбу рукн остида 47 номдаги 470 минг дона бадиий адабиёт чоп этилиб, республикадаги барча таълим муассасаларининг кутубхоналарига етказиб берилган эди.\nЖорий ўқув йили арафасида ҳам анъана давом эттирилиб, яна 12 номдаги 120 минг дона ўзбек ва жаҳон адабиётининг энг сара асари чоп этилди. Ҳозирда улар мустақиллик байрами совғаси сифатида республика бўйлаб барча таълим муассасаларига етказиб берилмоқда.\nБундан ташқари, «Маърифат карвони» лойиҳаси доирасида Наманган вилоятига 25 минг, Тошкент вилояти Бўка туманига 13 минг, Тошкент шаҳрининг Учтепа туманига 10 минг, Қуйи Чирчиқ туманига 1,5 минг китоб етказиб берилди.\n10:52 Бугун 1852\n10:40 Бугун 2928\n10:31 Бугун 8582\n10:10 Бугун 13094\n23:48, 05.06.2020 176905\n22:28, 05.06.2020 146189\n07:45, 06.06.2020 124881\n23:47, 06.06.2020 119913


Антибиотиклар: Қандай ҳолларда уларни қабул қилиш ёки воз кечиш керак? - Daryo\n13:33, 16.08.2020 26555\nДори-дармон воситаларининг барчаси шифокор кўрсатмасига асосан қабул қилиниши керак, лекин асосли сабаб билан мутахассис кўригига боришнинг иложи бўлмаса нима қилиш керак? «Домашний очаг» ушбу саволга жавоб беради.\nФото: Balance one\nҚабул қилмаса ҳам бўлади: Аксари қулоқ инфекцияларида айниқса, икки ёшдан катта болаларда кузатилган белгиларда дарҳол антибиотик беришга шошилманг. Бир-икки кундан кейин ҳам симптом йўқолмаса шифокорга мурожаат қилинг ва кўрсатмаларига риоя қилинг.\nҚабул қилса бўлади: Кучли ва лўқиллаган оғриқ кузатилса, бир неча кунда ҳам ўтиб кетмаса антибиотик қабул қилиш керак бўлади.\nҚабул қилса бўлади: Агар сиз терингизда бактериал инфекция белгилари — йирингли яра, шилиниш ва яллиғланиш бор эканини пайқасангиз антибиотик фойда бериши мумкин. Бошқа вақтда бўлса, ушбу дори воситаларининг кераги йўқ.\nМавзуга доир: Озиқ-овқат маҳсулотлари таркибидаги антибиотиклар инсон саломатлигига қандай таъсир кўрсатади?\n06:21 Бугун 2486\n02:05 Бугун 11429\nЕЧЛ. «Манчестер Юнайтед» Роналду сўнгги дақиқаларда гол урган ўйинда камбэк намойиш этди. «Челси» ва «Бавария»да йирик, «Барселона»да эса кичик ғалаба\n00:46 Бугун 11055\nБиринчи чемпион. Ҳаваскор боксдан кўра профессионал тоифада омади чопган ва чемпионлик камарини 17 марта муваффақиятли ҳимоя қилган Артур Григорян\n23:55, 20.10.2021 8108\nБуюк Британиягача етиб борган суриялик қўғирчоқ, самолёт бошқарган президент, Хеллоуин қовоқлари танлови. 20 октябрь суратлари\n23:38, 19.10.2021 58752\n22:19, 19.10.2021 54749\n18:32, 19.10.2021 51712\n09:23, 20.10.2021 49250


14:15 / 19.11.2019 | Sanobar | 1229\nАссалому алайкум! Мен қиз бола бошим билан Ўзбекистондан ташқарида четда ишлайман. Иш жойим бир уйда бўлиб, у ерда ётиб ишлиман. Хонадонда бир аёл ва қизи яшайди. Мен уларнинг хизматини қиламан, қисқача қилиб айтганда. Якшанба куни дам олиш куним. Ҳар куни бомдодга туриб намозимни ўқир эдим. Бошқа намозларни ҳам адо қиламан. Уларга соат 6:30 да нонушта тайёрлашни бошлайман. Ҳозирги вақтда бомдод номози 6:45 ўқиляпти бу ерда. Намозимни қазо қилишга тўғри келяпти. Чунки уй эгалари қандай ишинг бўлса ҳатто намозингни ҳам биз кетгандан кейин қил дейдилар. Саволим шуки бомдод намозини азон чақирмасдан олдин ўқисам бўладими?\n– Ва алайкум ассалом! Бамдоднинг вақти шу кунларда 1 соат 30 минутлар давом этмоқда. Қолдиришингизга ҳеч қандай узр йўқ. Сиз намоз вақтини кириши билан қуёш чиқишини ўрганиб шу вақт оралиғида 6 дақиқада ўқиб олсангиз бўлди. Валлоҳу аълам!\nТашаҳҳуддан сўнг намоз бузилса қайта ўқиш лозимми?\nСийдик бор хонада намоз ўқиш


ПРЕЗИДЕНТ БИЛАН МУЛОҚОТ ҚИЛГАН АСКАРЛАР\nШундай асрлар бўлади, инсонлар ҳаёти унда дарёдай бесамар шовуллаб оқиб кетади, шундай лаҳзалар бўлади, инсонлар бу қисқа фурсат ичида умрининг моҳиятини англаб етадилар, лаҳза оша ўз ҳаётларини янги руҳ, завқ, нигоҳ ва мақсадлар билан яшай бошлашади...\nБу навқирон Ватан ҳимоячилари айни дамда шундай таассурот оғушида.\n– Ҳарбий қисм кутубхонасида эдик. Эшикдан Президентимиз, Қуролли Кучларимиз Олий Бош Қўмондони кириб келдилар. Телевизор, интернет, газета-журналдан сиймоларини кўп кўрганмизу, лекин юзма-юз учрашиш, бир хонада ёнма-ён туриб, самимий суҳбатлашиш шарафига муяссар бўламан, деб асло ўйламаган эдим. Президентимиз биз, оддий аскарлар билан кўришдилар, ҳар биримиз билан танишдилар. «Сизларнинг кўзингизда чақнаб турган ўтни кўриб, эгнингизга ярашиб турган ҳарбий либосни кўриб, қалбим ифтихорга тўлди! Она Ватанимизнинг келажак тақдири сизларнинг қўлингизда!» – деган гаплари барча сафдошларим қатори мени ҳам жунбушга келтирди. Президентимизга мурожаат қилдим, шу кунларда ёзган «Ватан» номли шеъримни ўқиб беришга изн сўрадим.\nВатан асли недур айтинглар менга,\nВатан – дунёдаги энг азиз тупроқ.\nВатан азиз эрур мисоли она,\nВатанни севаман онажон дея.\nВатанни севмаган инсонлар борми?\nВатан деб ёнмаган сарбонлар борми?\nАхир Ватан дея жонидан кечган,\nМард Жалолиддину, Турон арслони.\nКимлар ҳавас билан боқарлар бу кун,\nАмир Темур қурган биноларига.\nКимлар лолу ҳайрон турибди-да жим.\nШироқнинг кўрсатган жасоратига.\nАждодлар мардлиги бизга куч берур,\nДунёда битилган гўзал достондир.\nЁвларга бош эгмай турибди мағрур,\nБу менинг Ватаним Ўзбекистондир.\nПрезидентимиз табассум қилиб: «Отангга раҳмат! Ватанимиз тақдири сенинг қўлингда, сенга ишонаман!» – дедилар. Сўнгра ҳарбий хизматга қайси вилоятдан чақирилганимни сўрадилар. Қашқадарёдан келганимни айтдим. «Абдулла Орипов юртидан экансан. Ўзи Қашқадарёдан кўплаб истеъдодли одамлар чиққан», – дедилар. Аскар дўстларим ичида мен билан кўпроқ мулоқот қилдилар. Суҳбат давомида Президентимизнинг оталарча самимий меҳрини, нақадар олижаноб ва халқпарвар инсон эканликларини ҳис этдик. Хайрлашарканлар, муҳтарам Президентимиз Шавкат Мирзиёев бизга муваффақиятлар тилаб, юксак ишонч билдирдилар. Биз, бу ишончни, албатта, оқлаймиз!\n– Учрашув давомида давлатимиз раҳбарига Термиз санъат коллежи вокал йўналишида ўқувчилик пайтим севиб ижро этган қўшиқларни ижро этиб бердим. Устозим Даврон Нормуродов ўргатган италиялик машҳур бастакор Капуанинг «Оссоломио» («Менинг қуёшим») ва ўзимизнинг «Мафтун бўлдим» қўшиғини охиригача, завқу шавққа тўлиб куйладим. Ижром муҳтарам Президентимизга маъқул бўлди, шекилли мароқ билан тингладилар ва қарсак чалдилар...\n«Келажакдаги мақсадинг нима?» – деб сўрадилар. Қуролли Кучлар Марказий ашула ва рақс ансамблида шартнома бўйича ҳарбий хизматчи хонанда бўлиб, Ватанимга хизмат қилиш, деб жавоб бердим. «Консерваторияга ўқишга киришни истайсанми?» – дедилар. Худди шундай, деб тасдиқладим. Президентимизнинг шундай нуфузли олий таълим муассасасига давлат гранти асосида ўқишга тавсия этишларидан қувончим ичимга сиғмади. Ҳаяжонимни тасвирлаб беролмайман. Биз ёшларга кўрсатилаётган бундай эътибор ва ғамхўрлик учун муҳтарам Президентимиз Шавкат Мирзиёевга раҳмат айтаман!\nБу учрашувдан сўнг Қаршига ота-онамга қўнғироқ қилдим. Мени дунёга келтирган меҳрибонларимнинг қувончини сўз билан ифодалашим қийин. Суюнчи оламан десам, улар аллақачон телевизордан кўриб бўлишган экан. Қариндошларим, ошна-оғайниларим, қўни-қўшнилар ҳам ота-онамни шундай фарзанд етиштиришгани учун табриклашди. Дадам мен билан фахрланишларини айтдилар. Кўзимдан ёш чиқиб кетди...\n– Юртбошимиз ўзимни таништиришимни сўрадилар. «Сенга армия нима берди?» дедилар. Қуролли Кучлар сафига киргач, ҳаётга бўлган қарашларим буткул ўзгаргани, Ватаним, халқим учун керакли инсон эканлигимни англаганимни айтдим. Ватан ҳимоячиси бўлиш шарафини илк бор Ҳарбий қасамёд қабул қилаётган пайтимда ота-онамнинг қувонч кўзёшлари орқали теран ҳис қилдим. Қатъий ва мустақил қарор билан келгусида ҳам шартнома бўйича ҳарбий хизматчи сифатида она юртимга садоқат билан хизмат қилишни дилимга тугганимни, бу қарорга келишга эса – армияга чақирилганим сабаб бўлганини сўзладим. Бу жавобим Юртбошимизга маъқул бўлди. Ҳарбийлар борлиги учун давлатимизнинг тинч ва хавфсиз эканлигини, ватандошларимизнинг хотиржам ҳаёт кечиришаётганини ва ўзлари ҳам ҳарбийлар борлиги учун, бизга ишониб юришларини баён этдилар. Кўнглим тоғдек кўтарилди. Президентимиз бизга ўз устимизда тинимсиз меҳнат қилишимиз лозимлигини, кўп китоб ўқиш, танлаган касбимизнинг етук соҳиби бўлиб, эл-юртимизга сидқидилдан хизмат қилишимиз кераклигини таъкидладилар. Юртбошимиз айтган бу гаплар биз учун – жанговар вазифа!\nПрезидентимиз билан учрашувдан сўнг ҳарбий қисмимиз қўмондонлиги томонидан бизга миннатдорлик эълон қилинди. Мен, Юртбошим билдирган юксак ишончни оқлаб, Ватаним суянган ҳарбий хизматчи бўлишга ваъда бераман!


Самарқанд вилояти ҳокими Эркинжон Турдимов шаҳар кунини нишонлашда ҳисса қўшган юртдошларимизга миннатдорчилик билдирди - zarnews.uz\nКеча халқимиз Самарқанд шаҳри кунини кенг нишонлади. Бу сана муносабати билан бўлган тадбирлар, аввало, қадимий кентимиз нечоғлик улуғвор эканини ва элимиз бу шаҳарга нечоғлик меҳр берганини намойиш этди.\nБайрам барча жамоалар ва маҳаллаларда юксак савияда, уюшқоқлик билан ўтди. Айниқса, байрам кунлари шаҳарда қишлоқ хўжалик маҳсулотлари ярмаркасининг ўтказилиши, 4 жойда катта концерт томошалари уюштирилиши одамларнинг кайфиятини оширди.\nШу боис Самарқанд шаҳри куни тадбирларини тайёрлаш, уюштиришда фаоллик кўрсатган маданият, маърифат ходимларига, халқ таълими ва олий ўқув юртлари жамоаларига, ободончилик идораси ходимларига, шаҳарни тартибга келтириш ҳамда ободонлаштиришга ҳисса қўшган барча ташкилотларга, Тошкентдан келиб ўз санъатини намойиш этган санъаткорларга миннатдорчилигимни билдираман.\nБу табаррук шаҳар куни тадбирлари халқимизнинг миллий анъаналари, инсонпарварлик фазилатлари, ўзаро иноқлигини яна бир бор намойиш этди. Жонажон Ватанимиз, фахр-ғуруримиз - Самарқанд гуллаб-яшнайверсин!\nЎзбекистон коронавирус йўқ бўлган энг гўзал 19 мамлакат рўйхатига киритилди. Самарқанд алоҳида тилга олинган\nСамарқандда хорижий меҳмонлар иштирокидаги форумга старт берилди


12. Вазирлар Маҳкамасининг "Тўлов балансининг даромад қисми тўлиқ ва ўз вақтида тўлдирилишини таъминлаш чора-тадбирлари тўғрисида" 1998 йил 6 октябрдаги 424-сон қарорида:\n8-банддаги "Макроиқтисодиёт ва статистика вазирлиги, Ташқи иқтисодий алоқалар агентлиги" сўзлари "Иқтисодиёт вазирлиги, Ташқи иқтисодий алоқалар, инвестициялар ва савдо вазирлиги" сўзлари билан алмаштирилсин;\n9-банддаги "Макроиқтисодиёт ва статистика вазирлиги" ҳамда "Ташқи иқтисодий алоқалар агентлиги" сўзлари тегишли равишда "Иқтисодиёт вазирлиги" ҳамда "Ташқи иқтисодий алоқалар, инвестициялар ва савдо вазирлиги" сўзлари билан алмаштирилсин;\nмуқаддиманинг олтинчи хатбошидаги "Макроиқтисодиёт ва статистика вазирлигининг Статистика давлат департаменти" сўзлари "Ўзбекистон Республикаси Давлат статистика қўмитаси" сўзлари билан сўзлари билан алмаштирилсин;\n1-банддаги "Макроиқтисодиёт ва статистика вазирлиги" сўзлари "Иқтисодиёт вазирлиги" сўзлари билан алмаштирилсин;\nилованинг 2, 6 ва 7-бандларидаги "Макроиқтисодиёт ва статистика вазирлиги" ҳамда "Ташқи иқтисодий алоқалар агентлиги" сўзлари тегишли равишда "Иқтисодиёт вазирлиги" ҳамда "Ташқи иқтисодий алоқалар, инвестициялар ва савдо вазирлиги" сўзлари билан алмаштирилсин.\nа) 4-банднинг иккинчи хатбошидаги ва 5-банддаги "Ташқи иқтисодий алоқалар агентлигида", "Агентликнинг" сўзлари тегишли равишда "Ташқи иқтисодий алоқалар, инвестициялар ва савдо вазирлигида", "Вазирликнинг" сўзлари билан алмаштирилсин;\n3-банднинг саккизинчи хатбошидаги, 12-банднинг "б" кичик бандидаги ва 13, 16 бандлардаги ва 19 банднинг биринчи хатбошидаги "Ташқи иқтисодий алоқалар агентлиги" сўзлари "Ташқи иқтисодий алоқалар, инвестициялар ва савдо вазирлиги" сўзлари билан алмаштирилсин;\nНизомга иловадаги "Ташқи иқтисодий алоқалар агентлигида" сўзлари "Ташқи иқтисодий алоқалар, инвестициялар ва савдо вазирлигида" сўзлари билан алмаштирилсин.


Туркиядаги ва у ерга боришни режалаштираётган ватандошлар янги карантин чораларидан огоҳлантирилди - UzNews.uz\nТуркиядаги ва у ерга боришни режалаштираётган ватандошлар янги карантин чораларидан огоҳлантирилди\nЎзбекистоннинг Анқарадаги элчихонаси Туркияда яна қатор карантин чоралари киритилаётгани бўйича хабар берди.\n“Дунё” АА Ўзбекистоннинг Анқарадаги элчихонасига таяниб маълум қилишича, 2020 йил 30 ноябрь куни Туркия Президенти Режеп Таййип Эрдўған Ҳукумат йиғилиши якунларига кўра чиқиш қила туриб, жамоатчиликни янги турдаги коронавирус тарқалишига қарши курашиш доирасида чеклов чораларнинг кучайтирилганлиги тўғрисида хабардор қилди.\nПандемия билан боғлиқ янги чекловлар бугун, 1 декабр куни соат 21:00 дан кучга киради.\nХусусан, қуйидаги чеклов чораларини жорий қилиш тўғрисида қарор қилинган:\n– Иш кунлари соат 21:00 дан 5:00 га қадар комендантлик соати белгиланди.\n– Дам олиш кунлари жума куни кечқурун соат 21:00 дан душанба куни эрталаб соат 5:00 га қадар кўчага чиқиш мумкин эмас.\n– Жаноза ва тўй маросимларида ҳам қатнашчилар сони 30 кишидан ошмаслиги керак.\n– Барча давлат муассасалари иш кунлари соат 10:00 дан 16:00 гача бўлган вақтда фаолият кўрсатади.\n– 65 ёшдан ошган ва 20 ёшдан кичик фуқаролар жамоат транспортидан фойданала олмайди. Улар иш кунлари соат 10:00 дан 13:00 га қадар кўчага чиқишлари мумкин. Жума куни бундан мустасно. Жума намозига боришга рухсат этилади. Иш кунлари болалар ва пенсионерлар соат 5:00 дан 21:00 гача шахсий транспортда ҳаракатланиши мумкин.\n– Меҳмонларни қабул қилиш, мавлудлар, кечалар ўтказиш, байрамларни, жумладан Янги йилни нишонлаш тақиқланди.\n– Маҳсулотларни уйга етказиб берувчи озиқ-овқат, гўшт, мева-сабзавот дўконлари ҳамда бошқа савдо расталари дам олиш кунлари ҳам ишлашига рухсат берилади.\n– Кинотеатрлар йил охиригача ёпиқ бўлади. Шунингдек, сауна, ҳаммом ва лунапарклар ҳам ёпилади.\n– Ўйин ва спорт майдончаларидан фойдаланиш тақиқланади. Мамлакатдаги барча спорт тадбирларини ҳозирги вақтдагидек томошабинларсиз ўтказишда давом этилади.\n– Савдо марказларига фақат махсус код (HES код) билангина кириш мумкин бўлади. Махсус код Туркия Соғлиқни сақлаш вазирлигининг электрон иловаси орқали олинади.\n– Барча болалар боғчалари, тайёрлов синфлари ва бошқа болалар таълим муассасалари фаолияти тўхтатилади. Мактаб ўқувчилари ва талабалар учун масофавий ўқитиш 2020 йил охиригача узайтирилмоқда.\n– Шифохоналар, ўт ўчириш хизматлари, полиция ва дорихоналар ҳар куни ҳеч қандай чекловларсиз ишлайди.\n– Комендантлик соати вақтида фақат уйга етказиб бериш хизмати билан шуғулланувчи дўконлар, кафелар ва ресторанлар ҳам ишлашни давом эттиради.\n– Aгар бирор кишида самолёт ёки поезд чиптаси бўлса, у аэропорт ёки темир йўл станциясигача етиб олиш учун шахсий ёки жамоат транспортидан фойдаланиши мумкин.\n– Жамоат транспортидан фойдаланиш, савдо маркази, касалхона, давлат идораларига кириш учун сиздан HES коди талаб қилинади. Бу Туркия фуқароларига ҳам, мазкур мамлакатда яшаш ҳуқуқига (икамет) эга бўлганларга ҳам тегишли.\n– Мунтазам равишда юз ниқобини тақиб юриш тартиби, ижтимоий масофани сақлаш ва вирусга қарши гигиеник қоидаларга амал қилиш, шунингдек, кўчада сигарет чекишга қўйилган тақиқ ўз кучида қолмоқда.\nМамлакатда юзага келган оғир эпидемиологик вазиятни ҳисобга олган ҳолда, Ўзбекистон элчихонасининг консуллик бўлими ва Истанбул шаҳридаги Бош консулхонаси ҳужжатларни жумладан электрон почталар орқали қабул қилишни, электрон почталар воситасида консултатив ёрдам кўрсатишни бошлади. Мазкур усул Ўзбекистон фуқароларининг аҳоли гавжум жойларда ва жамоат транспортларида бўлишлари олдини олиб, уларнинг COVID-19 юқтириб олиш хавфини сезиларли даражада камайтиришга хизмат қилади.\nАввалроқ, Ўзбекистон элчихонаси Туркияда вақтинча бўлиб турган, доимий яшаётган, ўқиётган, меҳнат қилаётган ёки ушбу мамлакатга сафар қилишни режалаштираётган ватандошларни мамлакатда киритилаётган янги чеклов чоралари ҳақида огоҳлантирганди.\nУзбекистанцы в прошлом году обналичили более 60 трлн сумов\nСергелида 40 ёшли фуқарони дўппослаганлар қўлга олинди\n20 январь, 12:44\nПойтахтда сув таъминоти соҳасининг абгор ҳолатга келиши сабаблари айтилди\n20 январь, 10:41\n20 январь, 10:27\nТошкент кўчаларида эшак аравалар ҳаракати ҳам чекланиши мумкин


Осиё тараққиёт банки 3 йилда Ўзбекистонга 2 миллиард доллар кредит беради\n02 июн 2020, Тошкент вақти: 23:36\nТаллимаржон иссиқлик электр станцияси\nОсиё тараққиёт банки 2016-2018 йиллар давомида Ўзбекистонга 1 миллиард 890 миллион АҚШ доллари миқдорида кредит беришини маълум қилди. Расмий хабарларда ваъда қилинишича, кейинги уч йил давомида Ўзбекистонга бериладиган бу маблағининг каттагина қисмига йўл, иссиқлик электр станцияси ва тоза ичимлик суви қувурлари қурилади.\nБу ҳақда ташкилот расмий сайтига таяниб берилаётган хабарларга кўра, 2016-2018 йиллар давомида Ўзбекистонга бериладиган бу кредит ҳисобига мамлакатда жами қиймати 5 миллиард АҚШ доллари бўлган 22 та лойиҳа бўйича иш олиб борилади.\nБу лойиҳалар, асосан, энергетика, транспортация, хусусий бизнес ва таълим соҳаларига оиддир. Шунингдек, суғориладиган майдонлар ва аҳолини тоза ичимлик суви билан таъминлашга оид йирик лойиҳалар ҳам тилга олинмоқда.\nШунингдек, банкдан олинган кредитнинг каттагина қисми Марказий Осиёдаги транспорт коридорига туташиши режалаштирилган миллий магистрал йўлларни қуришга ажратилиши айтилган.\nЎзбекистон ҳукумати бу маблағнинг 490 миллионини иссиқлик электр станцияларини модернизация қилиш, қуёш энергиясига мосланган станцияларни қуриш, гидроэлектро станцияларни модернизация қилиш ва бундай станциялар тармоғини таъмирлашга ажратишга келишган.\nЖами сумманинг 340 миллиони эса аҳолини тоза ичимлик суви билан таъминлаш лойиҳаларига ажратилиши ваъда қилинган.\nЎзбекистон Осиё тараққиёт банкига 1995 йилда аъзо бўлган ва шундан буён бу банк томонидан Марказий Осиё учун ажратилган кредитнинг асосий қисмини Ўзбекистон олиб келмоқда.\nБанк шу кунга қадар Ўзбекистонга 5 миллиард доллардан ортиқ кредит киритди. Жами бўлиб эса 14 ярим миллиард АҚШ доллари миқдоридаги 40дан ортиқ лойиҳани амалга ошириш режаланган.


52 ўзбекистонлик ёниб кетган Ирғиз туманида яна 1 Ўзбекистон фуқароси ҳалок бўлди | Qalampir.uz\n52 ўзбекистонлик ёниб кетган Ирғиз туманида яна 1 Ўзбекистон фуқароси ҳалок бўлди\nЖамият\t23 Январь 16:37 4327\nЎзбекистон фуқароси Қозоғистонда рўй берган йўл-транспорт ҳодисаси натижасида вафот этди. Бу ҳақда Ўзбекистон Республикаси Ташқи ишлар вазирлиги хабар бермоқда.\nЎзбекистоннинг Ақтау шаҳридаги Бош консулхонаси берган маълумотга кўра, кеча, 22 январь куни Ақтўбе вилояти Ирғиз тумани ҳудудида Самара-Чимкент автомобиль трассасида содир бўлган йўл-транспорт ҳодисаси оқибатида енгил-автомобиль йўловчиси, Ўзбекистон фуқароси Н.С. вафот этди.\nТИВнинг қайд этишича, Бош консулхона вазиятни назоратга олган ва Қозоғистоннинг тегишли идоралари билан тезкор алоқа ўрнатган.\nШуни қайд этиб ўтиш ўринлики, 2018 йилнинг 18 январь куни айнан ЙТҲ содир бўлган ҳудудда 52 ўзбекистонлик автобус ичида ёниб кетган эди. Ҳодиса Қозоғистоннинг Ақтўбе вилояти Ирғиз туманида содир бўлган. Фожиа сабаб автобусдаги 55 йўловчидан 52 киши ҳалок бўлганди. Уларнинг барчаси Россияга иш излаб йўлга чиққан Ўзбекистон фуқаролари эди. Унда Наманган вилоятидан 31 нафар, Фарғона вилоятидан 16 нафар, Андижон вилоятидан 2 нафар, Тошкент шаҳридан 2 нафар ҳамда Сурхондарё вилоятидан бир нафар фуқаро ҳаётдан кўз юмган эди.\nШунингдек, Бош консулхонанинг хабар беришича, об-ҳаво шароитининг ёмонлашгани туфайли Қозоғистоннинг 9 та вилоятида 48 та участка барча турдаги автотранспорт воситалари учун вақтинча ёпилган. 23-25 январь кунлари кучли қор ёғиши ва бўрон давом этади.\n“ТИВ Консуллик-ҳуқуқий департаменти марҳумнинг оила аъзолари ва яқинларига таъзия билдиради ва Ўзбекистон фуқаролари эътиборини автобусларда ёки автомобиль транспортининг бошқа турларида мазкур мамлакатга киришда ёки унинг ҳудудидан ўтишда эҳтимолий рискларни ҳисобга олиш ва тегишли чоралар кўриш зарурлигига қаратади.\nҚозоғистонда бўлиб турган Ўзбекистон фуқаролари зарур ҳолларда Ўзбекистоннинг Нур-Султон шаҳридаги Элчихонасига (Нур-Султон шаҳри, Ақмўла, Шимолий Қозоғистон, Павлодар, Қостанай ва Қарағанда вилоятлари, тел.: +7-717-295-45-87, +7-777-218-20-10 Telegram, Whatsapp, Imo) Ақтау шаҳридаги Бош консулхонага (Ақтўбе, Атирау, Ғарбий Қозоғистон ва Мангистау вилоятлари, тел.: +7-29-277-71-17, +7-777-599-00-50, +7-777-599-00-51) Олмаота шаҳридаги Бош консулхонага (Олмаота шаҳри, Чимкент шаҳри, Олмаота вилояти, Шарқий Қозоғистон, Туркистон, Жамбил ва Қизилўрда вилоятлари, тел.: +7-727-299-20-70, +7-727-390-26-16) мурожаат қилишлари мумкинлигини эслатиб ўтамиз”, дейилади хабарда.\nАқтўбе Ирғиз тумани\nТИВ: Ақтўбеда 50 нафар ўзбекистонлик бўлган автобус бузилиб қолган 52 ўзбекистонликнинг “қотили”га ҳукм ўқилди\n24 Февраль 17:01 39413\n24 Февраль 14:54 28669\n25 Февраль 12:25 21423\n24 Февраль 09:54 18361\n25 Февраль 09:35 17948


Спортчиларни қандай саралаш керак? Олимпия қўмитаси ва вазирликка таклифлар\n11:10 / 14.03.2018 20992\n13 март куни Ўзбекистон Миллий олимпия қўмитасида Олимпия захиралари коллежлари раҳбарияти, вилоят жисмоний тарбия ва спорт бошқармалари бошлиқлари, республика спорт федерация ва ассоциациялар раҳбарлари иштирок этишди. Унда кўтарилган асосий масала бу олимпия захира коллежининг келгусидаги фаолияти ҳақида бўлди.\nОлдиндан айтиб қўяй, МОҚнинг бу ишини маъқуллайман. Номидан ҳам кўриниб турган олимпиячиларга доимий захира етказиб бериш учун мўлжалланган коллежларнинг бугунги даражасини талаб даражасида деб бўлмайди. Биргина спортдаги натижаларимиз орқали буни билиб олиш қийин эмас. Икки-уч спорт тури билан соҳадаги туйнукларни ёпиб, бошқаларни айблаймиз. Шу маънода, МОҚ ва Жисмоний тарбия ва Спорт вазирлигининг олимпия захиралари коллежи, уларнинг қабул квоталарини қайта кўриб чиқиш, ортиқча ўринларни йўқ қилиш каби масалаларни кўтариб чиқаётгани яхши. Лекин танганинг бошқа томони бор.\nУмид Аҳмаджонов ҳудудлардаги коллежларда ажратилган квоталар сони кўплиги, ҳеч қандай натижа бермаётган турларга, аслида бошқа спорт тури билан шуғулланаётганларни ҳам мажбурлаб ўқитиш ҳолатлари кузатилаётганини гапирди. Хўп яхши. Лекин ечимга келганда яна ўша йўлнинг бошқачароқ, яъни қисқартирилган варианти танланди. Тушунтиришга ҳаракат қиламан.\nАйтайлик, Андижон олимпия захиралари коллежида шу кунгача тахминан 15 нафардан битта спорт тури вакиллари бўлган бўлса, уларнинг кутилган натижани бермаётгани сабаб квоталар 10тага қисқартирилди (ёки 5тага, фарқи йўқ). Лекин савол туғиладики ўша қолган 10та квотага ҳам муносиблар кирадими? МОҚ ва спорт бўйича масъул раҳбарлар муаммони кўтаришга кўтариб чиқишдию, ечимига келганда ўша эски йўналишдан, фақат бироз ўзгартирилган йўлдан боришди. Ҳар бир ҳудуд коллеж раҳбарлари ва масъулларидан «фалон спортдан нечта жой кераклиги» сўраб чиқилди. Кимдадир оммавийлиги инобатга олиниб, бокс учун ўринлар кўпайтирилди, бошқа спортларда қисқартирилди.\nМенга энг ғалати туюлган жойи барибир аниқ сонларда қолгани бўлди. Ғалатида, спортга масъул раҳбарлар коллежлардан мисол учун «сузишга нечта жой керак», деб сўрашяпти? Бу аслида «ҳудудингдан қанча сузувчи чиқади?», дегандек гапда аслида. Энди коллеж раҳбарини тасаввур қилиб кўринг. Биринчидан, у бугун коллежда ўқиётган бугунги спортчини таниши мумкин, имкониятларини ҳам билар дейлик. Лекин эртага қандай спортчилар етишиб чиқиш мумкинлигини қаердан билсин? Ўша спортга масъул федерация ҳам кафолат бера олмайдику, эртага қанча потенциали юқори бўлган спортчи чиқиш мумкинлигини? Балки 5тагача қисқартирилган ўрин камлик қилар, балки кейинчалик ҳам ҳатто ўша 5та ўринга ҳам муносиб бола чиқмаслиги мумкинку?\nПрофессионал спортчиларни тарбиялаб чиқаришда уларни ҳеч қачон маълум рақамлар билан чеклаб бўлмайди. 11 нафар яхши футболчини чиқариш учун 15 ёки 50 нафар футболчининг ичидан саралаб олиниши мумкинми, буниси номаълум. Яъни қайсидир футбол мактабига 15 бола оламан, шуларнинг ичидан 11 нафар яхшиси чиқади, дея олмайсизку? Балки 50 нафарининг ичидан ҳам чиқмас.\nХитой ёзги олимпиада ўйинларида мунтазам равишда иштирок этиб келаётганига энди 34 йил бўлди. Солиштириш учун, улар Ўзбекистондан кўп эмас, 10 йил олдин тўлиқ олимпиада иштирокчиси сифатида иштирок этмоқда. Лекин мана шу даврда, ёки 10 йил олдин Пекинда ўтган олимпиадада (мунтазам иштирокдан бор-йўғи 24 йил ўтиб) мамлакат 51та олтин медални қўлга кирита оладиган даражада катта спорт державасига айлана олди. Албатта бугун спортимиз бирданига Хитой даражасига чиқиб қолиш керак демоқчи эмасман, улар билан таққослаш ниятим ҳам йўқ. Шунчаки, улар нисбатан қисқа муддатда бу даражага қандай қилиб чиқиб олганини суриштирсангиз, кўп нарса топишингиз мумкин.\nАйнан бугун бутун дунёда етакчилар қаторига кириб олган Хитой бу даражага чиқишида энг асосий иккита жиҳат бор эди. Биринчи навбатда, ҳукуматнинг спортга эътибори. Давлат раҳбарияти спорт учун жуда катта маблағлар ажратди. Ривожланишга ҳисса қўшадиган қандай моддий ёрдам керак бўлса, барчасини қилди. Бу борада Хитойга ўхшашмиз. Ўзбекистонда ҳам давлат раҳбарининг шахсан ўзи спортга қанчалик эътибор бераётганини, шароитлар яратилаётганини кўриб турибмиз.\nХитойликларнинг шу даражага чиқишдаги икккинчи аҳамиятга молик жиҳат, бу спортчиларнинг саралаб олинишида эди. Мамлакат спорти раҳбарлари ўша вақтдаёқ энг биринчи навбатда спорт мактабларига қабул қилиш талабларини кескин қийинлаштиради. Қатъий талаблар қўйилади. Маълум критериялар ишлаб чиқилади. Ўтгани йўлда давом этади ва шуғулланишда давом этади. Демоқчи бўлганим, улар фалон спорт турида фалонча одам қабул қилиниши керак демаган, аниқ, олимпиадага мослаб талаблар ишлаб чиқилган. Ўша талабларни ким бажарса, марҳамат. У 5та бўладими, ёки 1000тами фарқи йўқ. Энг асосийси, спорт принципларига асосланган спортча норматив бўйича талабни бажарган бўлиши керак.\nШу маънода МОҚ ва вазирликка ўз таклифимни бермоқчи эдим. Катта ислоҳотлар бошида турибсиз. Демак, катта ўзгаришлар қилишга кучингиз ҳам, хоҳишингиз ҳам етарли.\n1. Барча ҳудудлар бўйича ҳар бир спорт турида ягона талабларни ишлаб чиқиш керак. Оддий мисол, олимпиада йўлланмасини қўлга киритиш учун, сузувчи маълум натижани қайд этиши керак. Аниқ бўлган вақт нормаси бор. Олимпия захиралари коллежига қабулда ҳам худди шу тизимни жорий қилиш керак. Сузиш бўйича РОЗКда ўқимоқчи бўлган талабгор, мисол учун 50 метр масофани қанчадир сонияда босиб ўтиши керак, 100 метрда бунча, оғир атлетикачи вазнига қараб маълум кг вазнни кўтарсин (албатта бунда ҳам олимпиадада иштирок эта оладиган потенциал ўлчов олиниши керак) ва ҳоказо. Албатта балки олимпиада талаби коллеж учун юқорироқ деб ҳисобланса, нормативлар бироз пасайтирилиши мумкин. Аслида пасайтирилмагани ҳам маъқул, сабаби олимпиада талабини бажара олмайдиган спортчиларни ўқитишдан наф йўқ. Коллежга кириш ёшида олимпиада талабини бажара олса, ўқиши давомида янада ўсиб медаллар учун кураша оладиган даражага чиқа олиши мумкин. Юқорида айтганимиз Хитойда сузиш бўйича ёшлар жамоасига саралаб олинадиганлардан айнан катталар олимпиадасига йўлланма берувчи нормативлар талаб қилинар экан. Ўша нормативни ёшлигидаёқ бажара олган спортчидан келгусида медал кутиш ва бу медални қўлга киритиши ҳам табиий ҳолат.\nЎз олдимизга юксак мақсадларни қўяр эканмиз, бошида қийинчиликлар бўлсада, талабларни оширишимиз шарт. Оддий мисол, футболда клублар футболчилари учун ҳам алоҳида нормативлар жорий қилиниб, бошида қанчадан-қанча футболчилар кўрикдан ўта олишмади. Лекин қайта кўриклардан ўтишгандирки, кўпчилиги суперлигада тўп сурмоқда. Аслида бу клублар ишига аралашиш бўлсада, қайсидир маънода терма жамоани ўйлаб қилингани ҳам тўғри. Бошқа спорт турларида эса ҳеч қандай клуб фаолиятига аралашиш ҳам бўлмаяпти. Потенциал Ўзбекистон шаънини ҳимоя қилиши керак бўлган спортчи, юртнинг эртанги байроқдори танлаб олиняпти. Талаб ҳам шунга яраша бўлиши керак.\nЎзи шундоқ ҳам нормативларимиз борку, осонгина кириб қолмайди, дерсиз. Лекин мен айтмоқчи бўлган талаблар қатъийлиги билан бирга чекловлардан ҳам холи. Спортчи югуриш, турникка тортиниш шу каби бошқа турлар бўйича одатий имтиҳонларни топшираверсин. Бу ҳам зарур албатта. Аммо асосий ўзининг спорт турига келганда қаттиқроқ талабни бажарсин. Бажарса марҳамат, имтиҳондан ўтсин. Омад.\n2. Юқоридаги талабларнинг барчаси республикада ягона тизимга бирлаштириб чиқилиши керак. Яъни, «Андижонга 3 нафар академик эшкак эшишчи, Термизга 5 сузувчи» эмас. Ҳамма қатъий талабларни бажарганлар ўтсин. Квоталар сони эмас, потенциал спортчилар, олимпиада талабига жавоб берадиган спортчилар ўтсин. Мисол учун, бутун Ўзбекистон бўйича 50та байдаркачи талабни бажарди. Қолгани бажара олмади. Айнан ўша 50 спортчи энди қайси ҳудудда эканига қараб, ўша коллежда ўқисин. Савол туғилиши мумкин. Фарғонадан биттагина ўтса, унинг учун ҳам алоҳида очиладими, деб. Йўқ. Андижондан синовни бажаргани, Намангандан синовни бажарганлари қўшилиб мисол учун 5 спортчи ўтган бўлса, ҳудуднинг имкониятига қараб улар учун водийдаги битта ҳудудда ўқисин. Навоийдан 10та сузувчи талабни бажара олдими, марҳамат Навоийга 10та квота берилсин. Буни ҳамма спорт турига мослаб олишингиз мумкин.\nДемоқчи бўганим, бугун коллеж талабга жавоб бермай қолди, дея уни қисқартириш учун, уни қанчага қисқартириш мумкинлигини билиб олишимиз муҳим. Ҳудуд масъулини саволга тутиб, «сенда 10та эди, натижа бермади, 5тага қисқартирамиз», деган билан ўша бешта спортчи зўр бўлиб қолмайди. Ёки келгуси йили ўша 10 спортчи натижа бермаган турдан ўша ҳудудда янги 15 нафар зўр, иқтидорли бола чиқиб қолиши мумкинлигиниям ҳеч ким инкор эта олмайди. Яъни, квоталарни ҳар қандай ҳолатдаям ўзаро келишиб тақсимлаган билан, биз айтмоқчи бўлган ўзгаришларни қила олмаймиз.\nБир пайтлари Жиззахдан ажойиб бокс мактаби етишиб чиққанди. Республикада улар Андижондан ҳам ўтиб кетган. Лекин бугун терма жамоага қарасангиз, бошқа ҳудуд вакиллари кўпроқ эканини кўрасиз. Авлодлар алмашинуви деган нарса бор. Бугун 70 нафар боксчи бераётган Андижон эртага улоқни бошқа ҳудудга бериб қўйиши, қанчадир муддатда буни қайтариб олиши ёки олмаслиги мумкин.\nКвоталар эса биринчи навбатда натижасига қараб ажратилса, натижалардан сўнг ҳудудларга бўлинса, аслида спортча принциплар учун ҳам бу энг тўғриси. Ўша йиғилишда айтилганидек, барчаси битта ватан — Ўзбекистон учун. Спортчининг қаерга бориб ўқиши, қаерда мусобақага тайёргарлик кўришининг аҳамияти йўқ. Энг асосийси, биринчи навбатда у шу юртни номини кўтара оладиган даражадаги талабни бажариши ва кейинчалик бу номни оқлаши керак бўлади. Қаршига сузишдан 5та йўлланма бериб, 5 йилда ҳам бешта олимпиадага муносиб спортчи чиқмаслиги, ёки аксинча ҳам бўлиши мумкин. Лекин барчаси фақат Ўзбекистон учун экан, ундаги талаблар ҳам битта бўлиши керак. Тақсимлаш эса барчаси ҳал бўлганидан кейин амалга оширилиши керак.\nРоссияга олимпиада олтин медалини олиб келган фигурали учувчи Алина Загитова ҳали коллеж ёшида ҳам эмас. Ҳали коллежга бормайдиган бу каби мисоллар кўп. «Коллежга кирадиган болага бундай катта талабларни қўйсак, ҳеч ким ўта олмайдику», дейишингиз мумкин. Майли бир йил ҳаммаси бўлиб 100 спортчи ҳам ўта олмасин. Муҳими, ўша ўта олганлар, эртага бизни уялтириб қўймайдиган спортчилар бўлишади. Давлатнинг пулини бекорга сарфламаган бўламиз. Олдимизга юқори мақсадларни қўяр эканмиз, бошлаётган ишимиздаги талаблар ҳам шунга мос бўлиши керак. Шундай эмасми?\nЎзбекистонда йилнинг энг яхши спортчиси ва соҳанинг бошқа лауреатлари тақдирланди\nАлишер Султонов Миллий олимпия қўмитаси вице-президенти лавозимини тарк этди\nМиллий олимпия қўмитаси баланд бўйли ва бақувват йигит-қизлар учун танлов эълон қилди


Абдулла Авлоний ҳаётига чизгилар\nМаърифатпарвар аллома Абдулла Авлоний 1878 йилнинг 12 июлида Тошкентнинг Мерганча маҳалласидаги тўқувчи Миравлон ака оиласида дунёга келди. Ёшлик йилларида даставвал Ўқчидаги эски мактабда, сўнг мадрасада таҳсил олди. Мустақил мутолаа билан шуғулланди. Араб, форс, рус тилларини пухта ўрганди. У таржимаи ҳолида бу ҳақида шундай ёзади:\n“12 ёшимдан Ўқчи маҳалласидаги мадрасада дарс ўқий бошладим. 13 ёшимдан бошлаб ёз кунлари мардикор ишлаб, оиламга ёрдам қилиб, қиш кунлари ўқир эдим. 14 ёшимдан бошлаб, ўша замонга мувофиқ ҳар хил шеърлар ёза бошладим. Бу замонларда “Таржимон” газетасини ўқиб, замондан хабардор бўлдим”.\nАбдулла Авлоний педагог, ношир, дипломат, шоир, журналист, олим, таржимон, жамоат ва давлат арбоби сифатида элу юрт манфаати учун кўплаб хайрли ишларни амалга оширди. XX аср бошларида Туркистон маданий ҳаётида юз берган энг муҳим ўзгаришлардан бири мактаб-ўқув ишларида ўзгариш бўлди. Авлоний бу даврда жадидчилик ҳаракатига қўшилиб, Тошкентдаги жадидларнинг фаол иштирокчиларидан бири бўлиб танилди. Авлоний 1904 йилда Мирободда, сўнг Дегрезликда (1903-1914) худди шундай янги усулда, янгича мактаб очиб, дарс берди ва дарсликлар ёзди. 1909 йилда мактаб-маориф ишларига ёрдам берувчи “Жамияти хайрия”ни ташкил этиб, етим болаларга сабоқ берди.\nАбдулла Авлоний бу мактаблар учун дарсликлар тузди. 1911 йилда алломанинг бошланғич синф шогирдлари учун “Биринчи муаллим” китоби “Октябрь воқеалари”гача 4 маротаба, “Алифбедан сўнгги ўқув китоби” — “Иккинчи муаллим” 3 марта қайта нашр этилди. Ахлоқий-дидактик мазмундаги “Туркий Гулистон ёхуд ахлоқ” дарслиги XX аср бошлари ижтимоий-педагогик фикр тараққиётида алоҳида ўрин эгаллади. 1933 йилда 7-синф ўқувчилари учун “Адабиёт хрестоматияси” дарслигини ёзди. 1930-1934 йилларда Ўрта Осиё давлат университетида (ҳозирги Ўзбекистон миллий университети) кафедра раҳбарига айланди.\nМаърифатпарвар аллома ўз сафдошлари Мунавварқори Абдурашидхонов, Муҳаммаджон Подшохўжаев, Тавалло, Рустамбек Юсуфбеков, Низомиддин Хўжаев, Шокиржон Раҳимий каби тараққийчилар билан шерикликда 1914 йилда “Нашриёт”, 1916 йилда эса “Мактаб” ширкатини тузди. 1907 йилда “Тараққий”, “Шуҳрат”, бир йилдан сўнг эса “Осиё”, 1917 йилда эса “Турон” газетасини чиқарди. 1921 йилда “Касабачилик ҳаракати” журнали бош муҳаррири сифатида фаолият олиб борди.\n1895 йилдан ижодий фаолияти бошлаган Абдулла Авлоний матбуотда Ҳижрон, Набил, Индамас, Шуҳрат, Тангриқули, Сурайё, Шапалоқ, Чол, Аб, Чиғабой, Абдулҳақ, Қобил, Абулфайз тахаллуслари билан танқидий ва илмий мақола, 4000 мисрадан ортиқ шеър ижод қилди.\nБуюк маърифатпарвар ўзбек театрининг асосчиларидан бири эди. 1910-1916 йилларда бир қанча саҳна асарларини таржима қилди ва саҳналаштирди. Авлонийнинг саҳна асарлари Тошкент, Фарғона, Андижон, Қўқон, Хўжанд каби шаҳарларда қўйилган. Бу асарларда XX аср бошларидаги Туркистон ҳаётининг кенг манзаралари ўз ифодасини топади. У 1913 йилда “Туркистон” театр труппасини тузди. “Туркистон” ўзининг қатъий Низомини ҳам эълон қилган эди. Унинг ташкилотчиси ҳам, ғоявий-бадиий раҳбари ҳам Авлоний эди. Театр Ҳамзанинг “Заҳарли ҳаёт”, Абдулла Қодирийнинг “Бахтсиз куёв” каби XX аср бошлари ўзбек драматургиясининг энг яхши намуналарини саҳналаштирди. Озарбайжон драматургларининг “Бадбахт келин”, “Хўр-хўр”, “Жаҳолат”, “Ўликлар”, “Жой ижарага олган киши”, “Ман ўлмишам”, “Лайли ва Мажнун” сингари асарларини ўзбек тилида томошабинларга тақдим этди.\nДраматург сифатида “Адвокатлик осонми?”, “Икки муҳаббат”, “Тўй”, “Съезд”, “Лайли ва Мажнун”, “Ўликлар” каби асарларни ёзиб, уларда жаҳолат, бидъат, билимсизликнинг фожеали оқибатларини, қўпол ва ярамас урф-одатларни фош этади.\nАбдулла Авлоний таржимонликда ҳам беназир эди. У араб, форс, рус тилларини ўрганиб, бу тилларда ижод қилган мутафаккирларнинг асарларини ўқиган. Л. Толстой, К. Д. Ушинский асарларини ўзбек тилига таржима қилган.\nЕтук шоир сифатида 1906 йилдан шеърлари билан матбуотда қатнаша бошлаган. Шоир шеърияти билан танишар экансиз, қизиқ бир ҳолга дуч келасиз. Унда бирорта ишқий шеър йўқ. У ижтимоий муаммоларни, эл-юрт ғамини муҳимроқ билади. Халқ ва Ватан бахтсизлиги олдида ҳар қандай муҳаббатни рад этади. Ўз она-диёрини бамисоли “ёр каби севади”. Бутун меҳрини шунга бағишлайди. Тўрт томлик “Адабиёт ёхуд миллий шеърлар”, “Мактаб гулистони”, “Мардикорлар ашуласи” китоблари чоп этилади.\nАвлонийнинг адабиёт олдидаги муҳим хизматларидан бири шу бўлдики, у мардикорлик шеърияти, деб аталган янги адабий ҳодисанинг яратувчиларидан бўлди. 1916 йилги мардикорлик воқеаларини ифодаловчи “Бир мардикорнинг отаси ўғлига айтган сўзлари”, “Онасининг ўғлига айтган сўзлари”, “Афсус” каби шеърлар ёзди. Она юртдан узоқ шимолнинг қорли-музли ерларига, фронт орқасидаги қора хизматга олиб кетилган мардикорларнинг хайрлашув манзараларини, ҳақсизликни ёритди. Бу шеърларнинг оҳанг ва услуби халқ қўшиқларига ғоят яқин бўлиб, улар халқимизнинг миллий уйғонишида муҳим ўрин тутди.\n1919-1920 йилда Афғонистон сафарига доир “Афғон саёҳати” кундаликлари эса мамлакатимизнинг ён қўшнимиз билан ўзаро дўстлик, тотувлик алоқаларининг ўрнатилиши тарихини ўрганишда муҳим аҳамиятга эга.\nАбдулла Авлоний давлат ва жамоат арбоби сифатида ҳам ном қозонган. XIX аср охири XX аср бошидаги ўзбек миллий маданиятининг машҳур вакилларидан бири маърифатпарвар шоир, драматург, журналист, олим, давлат ва жамоат арбоби. У маълум муддат Афғонистон халқ маорифи вазири, сўнг Шўролар Иттифоқининг Афғонистондаги консул-элчиси вазифаларида хизмат қилган. У совет даврида турли масъулиятли лавозимларда хизмат қилди. Қайси вазифада ишламасин илм-маърифат тарқатиш, таълим-тарбия масалалари билан шуғулланди, билим юртларида, олий мактабларда ўқитувчилик қилди.\nЎзбек халқининг буюк маърифатпарвар алломаси Абдулла Авлоний 1934 йил 24 августда 56 ёшида вафот этди. Аммо унинг ўлмас ижодий мероси мана юз йилдирки, яшаб келмоқда.\n(Интернет материаллари асосида тайёрлади).


Тошкентдан вилоятларга қўшимча рейслар қўйилмоқда\nЯкшанба куни Тошкент шаҳридаги автовокзалларда улкан навбатлар юзага келди. Вокзалларда тўпланганларнинг аксарияти талабалардир - Ўзбекистонда коронавирус пайдо бўлгани туфайли душанба кунидан барча таълим муассасаларида таътил эълон қилинди.\n«Мутасаддилар талабаларни ваҳима кўтармасликка чақирмоқда. Барча йўловчиларни ўз манзилларига етказиш таъминланиши бўйича чоралар кўрилмоқда», дейилади ЎзА хабарида.\n«Ўзбекистон темир йўллари» 16 мартдан Тошкент-Урганч йўналишида 556-сонли қўшимча йўловчи поезди қатнови йўлга қўйилиши, мазкур поезд бугун тунда соат 00:10да Тошкент жанубий темир йўл вокзалидан жўнаши ҳақида маълум қилган.\n«Ҳурматли йўловчилар бошқа йўналишларга ҳам қўшимча поездлар қатнови йўлга қўйилади. «Ўзбекистон темир йўллари» АЖ веб сайтини кузатиб боринг, бу ҳақда маълумотлар бериб борилади», дейилади хабарда.\n«Ўзтемирйўлйўловчи» талабалар шаҳарчасида кўчма касса ташкил этган. Талабалар ўша ернинг ўзидаёқ чиптани расмийлаштириши мумкин.\nТранспорт вазирлиги талабалар учун 50 фоизлик чегирмалар ҳақида эълон қилган.\n«Олий таълим муассасаларида ўқиш тўхтатилгани туфайли вилоятларда яшайдиган талабаларнинг уйга қайтиш харажатлари учун авиа ва темир йўл чипталарининг тариф қисмидан 50 фоиз чегирма тақдим этилади», дейилган вазирлик матбуот хизмати хабарида.


Остготлар қироли Буюк Теодорих | Azon.uz - Ахборот-таҳлилий портал\n19:05 13.02.2019 777\n«Ўз халқига эллик йиллик тинчлик туҳфа қилган машҳур қирол Буюк Теодорих эътиқодига кўра арийчи бўлган. У халқ қироли деган ном ҳам чиқарган. Буюк Теодорихнинг қироллиги бутун Италияни, Германия, Австрия, Венгриянинг айрим ҳудудларини, Испаниянинг катта қисмини, Франциянинг Бургундия вилояти ва Шимолий Африканинг бир қисмини ўз ичига олган».\nТерри Ангер «Рагнарок»\n«Арийчи бўлганидан дунёнинг аксарият қисми фарёд солиб, ҳайратда қолди»\nТарихчи олим Иероним, Библияни қадимий юнон тилидан лотин тилига ўгирган илк таржимонлардан бири\nИталиянинг шарқида жойлашган Равенна шаҳридаги «Сант-Аполлинари-Нуово» базиликаси деворлари бир қатор қадама нақшлар билан безалган. Хусусан, бинонинг ўнг деворига катта манзара тасвирланган бўлиб, ушбу нақш бир неча ўзига хос хусусиятларга эга. Четдан қаралганда манзаранинг баъзи жойлари устидан янги қадама нақшлар қоплангандай туюлиб, бинонинг бошқа нақшлари билан қиёсланадиган бўлса, у қадар кўҳна кўринмайди. Янги қопланган ушбу нақшлар манзаранинг марказида жойлашган, муқаддам солинган тасвирнинг айрим деталларини бекитгандай гўё. Бироқ базиликанинг айрим колонналарида инсон қўлининг тасвири қолгани кишини ҳайратга солади. Афтидан, ўша манзарада маълум бир амални бажараётган одамлар тасвирлангану, европаликларнинг кейинги авлоди билмаслиги учун уларни бутунлай бекитиб ташлашга аҳд қилингандай кўринади. Бу қадама нақшнинг тарихи нималардан иборат? Қадама нақш тасвирлаган манзара тарихига ўзгартириш киритган одамлар ўз қилмиши ила қайси қўрқинчли сирни бани-башар нигоҳидан юзлаб йилларга яшириб ташлашган?\nДунёнинг арийчилик тарихи ўрганиб чиқиладиган бўлса, ўтмишда курраи заминда юз берган, башарият маданиятининг, айниқса Европа қитъасида шаклланган цивилизациянинг ривожига бевосита ёки билвосита таъсир ўтказган кўпдан-кўп сирли ҳодиса ва далиллардан воқиф бўламиз. Европа қитъасидаги давлатчилик мазкур асарнинг олдинги бобида кўрганимиздек, авваламбор, герман қабилаларининг кўчиши билан боғлиқ равишда юзага келган. Бундай кўчишларнинг аксарияти муваҳҳид германлар билан тринитарчи римликлар ўртасида ўтган даҳшатли диний урушлар сабабли кечган. Оқибатта якка худоликка эътиқод қилган ва қилмаган герман халқлари Европа қитъасининг турли бурчакларига тарқаб кетишган. Арийчи насронийлик Европанинг турли бурчакларида қандай қилиб бу қадар оммалашиб кетганини Остготлар давлати тарихи ўрганиб чиқилгач янада теран англаб етиш мумкин.\nОстготлар қироллиги – V аср охирида майдонга келган арийчи қироллик саналади. Остготлар қироллиги Европа марказидаги катта ҳудудни – бугунги 18 та давлат: Германия, Швецария, Словения, Франция, Италия, Черногория, Хорватия, Словакия, Чехия, Венгрия, Сербия, Босния, Герцеговина, Монако, Лихтенштейн, Ватикан, Сан-Марино князлиги, Австрия ва Испания ерларини ўз ичига мужассам этган.\nҚиролликка Европа тарихида Буюк Теодорих номи ила танилган қирол томонидан асос солинган. Ушбу герман қироли бугунги кунгача Европа адабиётининг афсонавий қаҳрамони саналади. Унинг саргузаштлари, кўрсатган жасоратлари ҳақида ҳалигача ривояту манзумалар битилади. Немислар орасида, шунингдек, скандинав ва инглиз адабиётида у Дитрих Бернский исми билан танилган. Аммо европаликларнинг аксарияти, ғарб тарихшуносларининг шоҳидлигига кўра, исломнинг Европадаги ҳимоячиси бўлганидан бехабар қолган. Буюк Теодорих европалик насронийча якка худоликни шу оқимга эътиқод қилувчиларни оммавий равишда қатл қилиб келган Византия империясидан ҳимоя қилган. Шу билан бирга, ушбу муваҳҳид қирол салтанатидаги тринитарчилар тинч ва хотиржам яшаб, ўз динига эътиқод қилишга изн олган. Шунинг учун ҳам Буюк Теодорихга Европа халқлари эҳтиром кўрсатишган.\nVI аср ўртасига келиб византияликлар Остготлар қироллигини енгишга муваффақ бўлишди. Европа халқларининг омон қолган қисмини тринитарчиликни қабул қилишга мажбур қилишди. Бунинг учун византиялик ваҳшийлар уларни қийноққа солиб, ўлдиришди. Тринитарчилар қотиллик билангина чекланмаган, уларнинг эътиқодига доир ҳар қандай далилни мазмунан бузиб, ўзгартирганлар. Бундан кўзланган мақсад аён – аксарияти асл христианлик динига эътиқод қилган аждодларининг ҳақиқий тарихини европаликларнинг келгуси авлодлари била олмасин. Бунга мисол қилиб Италиянинг Равенна шаҳридаги юқорида тилга олинган «Сант-Аполлинари-Нуово» базиликаси деворидаги тасвирни келтириш мумкин. Аслида ўша базилика деворида бир замонлар остготлар қироли, яъни европалик мусулмон қирол Буюк Теодорихнинг қироллик саройи тасвирланган. Афтидан, ўша қадама нақш қирол Теодорихнинг бошқа муваҳҳид диндошлар билан ибодат ҳолатини тасвирлаган. Италияни босиб олган тринитарчи римликлар арийчилар ибодатини ифодалаган ўша манзарани европаликларнинг келгуси авлодидан бекитиш мақсадида мана шундай усул қўллаб, ўчиришган.\nМаълумки, Франция ҳудудининг каттагина қисми бургундларга қарашли қироллик таркибига кирган. Остготлар давлати йўқ қилингач, Европанинг қоқ маркази, хусусан, Италия ва Австрия ҳудудида янги арийчи давлат – Лангобард қироллиги пайдо бўлди. Бу қиролликка германларнинг лангобард қабиласи асос солган. Унда арийчиликка 671 йилгача, яъни пайғамбаримиз Муҳаммад (с.а.в.)нинг вафотидан кейин қарийб 40 йил ўтгунча эътиқод қилинган. Бу қироллик ўша даврда Европада якка худоликка эътиқод қилинган сўнгги давлат бўлди. Орадан 40 йил ўтиб, Андалусия мусулмонлар томонидан забт этилгач, якка худолик Европага яна қайтиб келди. Бу ҳодиса ҳижрий 92 (милодий 711) йили рўй берди. Ислом Андалусияда ҳижрий 800, (милодий 1492) йили Гранада таслим бўлгунча сақланиб келди.\nАммо олдимизда бир савол туради: вақт ўтиб, Европада арийчилик батамом барҳам топдими? Аллоҳ элчиларининг сўнггиси бўлмиш Пайғамбаримиз Муҳаммад соллаллоҳу алайҳи ва саллам келгач, ул зотнинг пайғамбарлик рисолати билан бирга туширилган дин муқаддам юборилган таълимотларнинг барини бекор қилди. Бинобарин, Муҳаммад соллаллоҳу алайҳи ва салламнинг таълимотидан хабар топганлар Аллоҳнинг динига эътиқод қилаётган бандалардан бўлишлари учун Пайғамбаримиз соллаллоҳу алайҳи ва салламга имон келтиришлари шарт бўлди. Шу тариқа, арийчилик, шариат нуқтаи назаридан бекор бўлди. Одамлар Библияга вақти-вақти билан ўзлари билганча кўпдан-кўп ўзгартиришлар киритишгани инобатга олинадиган бўлса, Библиянинг бекор бўлиши мантиқан тўғри ва қонуний ҳодиса бўлди. Шунга қарамай, Муҳаммад соллаллоҳу алайҳи ва салламнинг пайғамбарлик рисолати бошланганидан кейин яшаган муваҳҳид христианлар қандай мавқеда бўлишгани билан боғлиқ масала бизга аниқ маълум эмас, ўша даврда Ислом таълимоти якка худоликка эргашган насронийларга етиб борган-бормаганини билмаймиз. Ислом таълимоти туширилгани ҳақида хабар топишган тақдирда ҳам, ушбу таълимот уларга асл ҳолатида етиб боргани ёки черков мазмунан бузиб етказгани ҳам аниқ эмас. Боз устига, хабарлар ўтмишда ниҳоятда содда ва тўла-тўкис черков тасарруфида бўлгани инобатга олинадиган бўлса, бу масалада шубҳа туғилади. Уларнинг аҳволини Аллоҳнинг Ўзи жуда яхши билувчироқдир.\nМусулмонларнинг Гранададаги сўнгги қалъаси қулагач, Европада юзага келган якка худоликка эргашган айрим насронийларнинг ҳаракатлари борасида сўз юритамиз. Испания қироллигида муваҳҳидлик учун курашган янги насроний оқим пайдо бўлди. Ушбу оқимга эргашганларга кейинчалик унитарчилар деган ном берилди. Унитарчилар ҳаракатига машҳур атоқли олим Мигель Сервет бошчилик қилди. У ниҳоятда муҳим икки китоб: «Учлик хатолари» ва «Христианликнинг тикланиши» асарлари муаллифи бўлган. Ушбу асарларда Сервет учлик ақидасини динга жорий этган черковнинг сохтакорлик фаолиятини фош этиб ташлаган. Оқибатда Испания католик черкови уни таъқиб қила бошлади. Черковнинг зулмидан қочган Сервет юртни тарк этишга мажбур бўлади. Европа бўйлаб дарбадар кезган олим охири Швейцарияда қўлга олинади. Европанинг католик давлатлари ўртасида ушбу мутафаккирни йўқ қилиш «шарафига эга бўлиш» борасида қизғин баҳс кўтарилади. Женева черкови раҳбарияти уни Швейцарияда суд қилишни талаб қилиб туриб олди. Черков суди Серветга ғоят даҳшатли ҳукм чиқаради – танасига юқорида тилга олинган китоблари боғланган ҳолатда олим тириклайин ёқиб юбориладиган бўлади. Судда Серветга ё қатлни танлаш, ё ўз маслагидан қайтишни таклиф қилишди. Лекин олим суд пайтида: «Учлик – христианликни бурда-бурда қилаётган ҳайвондир. У ўйлаб топилган, Библияда ҳеч қандай асоси йўқ», – дея хитоб қилади.\nШундан сўнг Венгрия қироли Запольяи унитарчиликка киради ва черков амалдорлари томонидан тахтдан ағдарилади.\nПольша ва Литвада «Польшалик биродарлар» деб номланган улкан диний ҳаракатга асос солинади. Кейинчалик ушбу ҳаракат «Польшалик арийчилар» деган ном олади. Черков амалдорларининг тазйиқи остида Польшада 1638 йили ушбу унитарчилар ҳаракатини ман этишга доир бир қатор қарорлар қабул қилинади.\nАнглияда Жон Бидл исмли киши раҳбарлигидаги унитарчилар ҳаракати кенг оммалашиб кетди. Ушбу таълимотга кўплаб инглизлар, шу жумладан, йирик олимлар ҳам эргашди. Улар орасида энг атоқлиси Исаак Ньютон бўлди. Гравитация қонунларини кашф этган машҳур олим якка худоликка эътиқод қиладиган христианларнинг раҳнамоси Арийни қўллаб-қувватлаб, Афанасийни қоралаб ёзгани яқинда аниқланди. Буни эшитганларнинг кўпчилиги ҳанг-манг бўлиб қолса керак. Тарихий ҳужжатлардан бирида Исаак Ньютоннинг шахсан ўзи ўз қўли билан ёзган изоҳлар топилди. Уларнинг ҳақиқийлиги Англиядаги Кембриж университети томонидан узоқ текширилиб, расшифровкаси сўнгги йиллардагина ниҳоясига етказилди. Ньютоннинг эътиқоди ҳақида профессор Симон Шефер қуйидагиларни маълум қилади: «Модомики, Ньютон Худога тенг келадиган ҳеч ким йўқлигига, Худо буюк қудрат соҳиби эканлигига комил ишонч билдирган экан, хулоса қилиш мумкинки, бу билан у ўзини ўзи бидъатчи сифатида намоён этди. Бошқача айтганда, Ньютон Исога нисбатан эътиқодни тобора минималлаштириб, охири бориб унинг илоҳийлигини йўққа чиқарди». Ушбу ҳолат Ньютоннинг ҳаёт йўлини ёзган доктор Гейл Крисченсон сўзлари билан ҳам ўз тасдиғини топади. Ушбу олимнинг ёзишича: «...Кўп ўтмай, Ньютон муқаддас учликка доир ақида христианлик динининг биринчи амрига нисбатан куфр бўлади, деган хулосага келади. Зеро, Парвардигор ўзининг биринчи амрида қуйидагича марҳамат қилади: «Менинг сиймойим олдида бошқа худоларинг бўлмайди». Шу тариқа, Ньютоннинг маслагига кўра, Ота, Ўғил ва Муқаддас Руҳга чўқиниш куфрдан ўзга нарса эмас». Ньютон учликка доир христианлик ақидаси янглиш эканлиги ҳақида айтган ягона олим бўлмаган. Бугунги кимё асосчиларидан бири, кислородни кашф этган Жозеф Пристли ҳам инглиз унитарчилари рўйхатидан жой олган.\nДарҳақиқат, сўнгги бир неча асрдан буён Европанинг ўзи шоҳид бўлиб келаётган илм-фан эволюцияси европаликларнинг тафаккурини муқаддас учлик ақидасини тан олмайдиган ҳолатга келтириб қўймоқда. Британиялик атоқли математик Жейкоб Броновски «Инсоннинг юксалиши» асарида шундай ёзади: «... Ҳар гал учлик ақидасига доир гап очилар экан, ўн еттинчи аср олимлари ўзларини ноқулай ҳис этиб бораверишар эди».\nАрийчилар тарихи ҳақида гап тринитарчилар томонидан арийчиларга қарши юзлаб йиллар давомида олиб борилган шафқатсиз урушлар ҳақида борадиган бўлса, узундан-узоқ чўзилиши мумкин. Исо алайҳиссалом билан Муҳаммад соллаллоҳу алайҳи ва салламнинг пайғамбарлик рисолатлари ўртасидаги вақт оралиғи беш асрга чўзилганининг сабаби ҳам шунда. Бу вақтда курраи заминда муваҳҳидлар ва тринитарчилар ўртасида кечган шафқатсиз кураш ҳам тинмади. Охир-пировардида тринитарчи Византия якка худоликка эргашганлар устидан ғолиб чиқиб, аҳолига эса зулм ўтказиб, ёппасига қириб ташлади. Пайғамбаримиз соллаллоҳу алайҳи ва салламнинг саҳобаси Салмон Форсий розияллоҳу анҳу ҳақидаги ривоятда тилга олинган насроний кашишлар муваҳҳид арийчилар бўлишган.\nАрийчилар тарихидан воқифлик бизга, шунингдек, нима сабабдан Миср коптлари исломни жуда тез қабул қилишганини англаш имконини беради. православ мазҳабига мансуб мисрлик тарихшунос олим Иоан Никиусскийнинг асарида маълум қилинишича, аксарият арийчи коптлар Ислом оламининг машҳур жаҳонгири Амр ибн Ос армиясига қўшилиб кетган экан. Ушбу ҳолатни профессор Фадил Сулаймон ўз тадқиқотларида ўрганиб чиққан ва ўтказилган бундай тадқиқотлар натижаларини «Муҳаммадгача яшаб ўтган мусулмон-коптлар» асарида қисқача баён этган.\nАрийчилик тарихи янада чуқур тадқиқ қилинишини тақозо этмоқда, аммо гап черков томонидан турли йўллар билан сир сақланаётган тарих ҳақида борар экан, бу иш қийин кечиши муқаррар. Шу билан бир вақтда, таассуфки, замондош мусулмонларнинг кўпчилиги Исо алайҳиссалом таваллуд топганидан бошлаб Муҳаммад соллаллоҳу алайҳи ва салламнинг пайғамбарлик рисолати бошлангунга қадар ўтган 5 асрлик муддат давомида Исога имон келтириб, унинг асл таълимотига эргашиб яшаган биродарининг тарихи билан мутлақо қизиқмайди. Мазкур асарда ўша муваҳҳидлар ҳақида айтилган гаплар хамир учидан патир бўлиб, арийчиликнинг мажҳул тарихини тадқиқ қилишдек узундан-узоқ кечадиган йўл бошида қўйилган кичик бир қадамдир. Бу йўлга Ибн Хазм Андалусий, шайхулислом Ибн Таймийя каби улуғ уламолар, мисрлик тарихшунос олим Фадил Сулаймон каби замондош тадқиқотчиларимиз ва бошқа холис олимлар асос солган, мазкур асаримни тайёрлашда уларнинг илмий меҳнатларидан фойдаландим. Улар орасида черков томонидан юз йиллаб бекитилган ҳақиқатни фош этиш учун анчагина куч-ғайрат сарфлаган мусулмонлар, насронийлар, яҳудийлар, ҳатто ғарблик даҳрийлар ҳам бўлган. Бу йўлнинг қолган қисмини босиб ўтиш – сизу бизнинг олдимизда турган умумий вазифадир.\nАрий исмли биргина қаҳрамон тарих жараёнини ўзгартириб юбора олгани ҳақида ўз фарзандларингизга сўзлаб беринг. Бунда у ҳеч кимда бўлмаган нарсага эга бўлгани учун эмас, балки ўша даврда кўпчиликнинг иродаси бўшлик қилгани, у эса кучли бўлганча, шиддат-ла эсаётган шамол қаршисида оёқда тик қолишни истагани учун қаҳрамон бўлганини таъкилаб ўтинг. Мана бугун биз, орадан қарийб бир минг етти юз йил ўтиб, ул муваҳҳид қаҳрамоннинг жасоратини эсламоқдамиз. Арийнинг ва Исога эргашган бошқа муваҳҳидларнинг гуноҳидан Ўзинг ўтгин, эй Қодир Аллоҳ!\nАрий ва арийчилар ҳақидаги ҳикояларимни ниҳоясига етказиш учун Аллоҳнинг каломидан ўзга сўз топа олмадим.\n«Масиҳ бинни Марям фақат бир пайғамбар бўлиб, ундан илгари ҳам кўп пайғамбарлар ўтгандир. Унинг онаси эса сиддиқа – Аллоҳга ҳаққи-рост иймон келтирган аёлдир. Иккаласи ҳам таом ер эдилар. Оят-ҳужжатларни уларга қандай баён қилишимизни кўринг, сўнг уларни қандай бўҳтон томонга оғаётганларини кўринг!» («Моида» сураси, 75-оят).\nАммо арийчилик билан «Чоҳ ёқасида йиғилганлар» ривояти ўртасида қандай алоқа бор?\nРивоятнинг бош қаҳрамони бўлмиш ўспирин ҳақида нималар ҳикоя қилинади?\nМақолалар “Ислом умматининг 100 нафар буюк шахси” китоби\n19:00 20.02.2019 685\n19:00 18.02.2019 854\n19:00 04.02.2019 2164


Трамп Барак Обаманинг 70 фоиздан ортиқ қарорини бекор қилиши мумкин\n08:28 / 26.12.2016 13999\nАҚШ Конгрессининг собиқ сенати Ньют Гингрич\nАҚШ Конгрессининг собиқ сенати Ньют Гингричнинг тахмин қилишича, янги сайланган президенти Дональд Трамп ўз лавозимига киришганидан сўнг, Обаманинг 70 қарорини бекор қилиши мумкин.У Fox News телеканалига берган интервьюсида шундай баёнот берган.\n«Менимча, у инаугурациядан сўнгги илк кунларида Барак Обамадан мерос қолган қарорларнинг 60 ёки 70 фоизини бекор қилади. Шунингдек, Трамп Демократик партиянинг айрим вакиллари билан алоқани йўлга қўйишга уриниб кўради. Бу, албатта, республикачиларни лол қолдириши мумкин, бироқ, Трампга Оқ уй ва Сенатдаги тарафдорлари сони ортишига ёрдам беради», — деган Гингрич.\nУнинг сўзларига кўра, Трамп «ақлли ҳуқуқшунослар» ёрдамида ҳатто Обаманинг обьектив нуқтаиназардан бекор қилиш зарур бўлмаган қарорларини ҳам ўзгартириши мумкин.\nСобиқ спикер Обаманинг сўнгги ҳаракатларини «умидсиз қутуриш» деб баҳолаб, унинг қолдираётган қарорларини «тобора ҳавоси чиқиб бораётган қўғирчоқ»қа қиёслади.\nАввалроқ, АҚШ президенти Барак Обама, «Магнитский қонуни»ни бутун дунёга нисбатан жорий қилган эди.


Коутиньо "Ливерпул"да фақат бир шарт эвазига қолишини айтди\n27 август,2017, 13:51 755\nАнглиянинг “Ливерпуль” клуби ярим ҳимоячиси Филиппе Коутиньо жамоа раҳбариятига яна бир мавсум мерсисайдликлар сафида қолишга рози эканлигини айтди. Бразилиялик футболчи бунга фақат бир шарт билан рози бўлишини айтди.\nУнга кўра агар “Ливерпуль” уни келгуси ёзда “Барселона”га қўйиб юборишга вада бериши керак. Daily Mirror нашри тарқатган хабарга кўра 25 ёшли футболчи бу ҳақда аллақачон “Ливерпуль” клубига хўжайинлик қиладиган Fenway Sports Group компанияси раҳбарлари билан гаплашган. Агар улар Коутиньонинг бу шартига кўнишса, у янги мавсумда жамоа учун бор кучини сарфлашга тайёрлигини айтган.\nТакидлаш лозимки, бундай ҳолат “Барселона”нинг уругвайлик ҳужумчиси Луис Суарес билан ҳам содир бўлган. Ўшанда 2013 йил “Ливерпул”дан кетишни мақсад қилган Суарес ҳудди шундай шарт эвазига яна бир мавсум мерсисайдликлар сафида қолган эди.\n“Реал” – “Ливерпуль”. Киевдаги ЕЧЛ финалига тахмин ва анонс 137 26.05.2018\nУЕФА Европа чемпионлар лигаси тарихидаги энг яхши финаллар. ТОП-10 590 25.05.2018\n"Барселона" уч нафар футболчисининг трансферидан 100 млн евро ишлаб олмоқчи 279 25.05.2018\nМундиал сари. Танишинг - Аргентина терма жамоаси 535 25.05.2018\n"Ливерпуль" Коутиньонинг меҳнатларини унутмади-ми?! 273 25.05.2018\nТеглар: Футбол Европа Испания Барселона Коутиньо Ливерпуль\nПойтахт дербисига рекорд даражада мухлислар келди 1491\nЎзбекистон МТЖнинг Уругвайга борадиган таркиби маълум 1054\nPepsi Суперлига. “Нефтчи” “Сўғдиёна”дан енгилди, “Пахтакор” эса дербида “Бунёдкор”ни мағлуб этди 757


UFF.uz'да Роналду мавсум давомида ўзини эҳтиёт қилгани сабабини тушунтириб берди\nРоналду мавсум давомида ўзини эҳтиёт қилгани сабабини тушунтириб берди\nЯнгиликлар » ЕВРОПА “Сельта” билан учрашув (4:1)дан сўнг “Реал” футболчиси Криштиану Роналду AS нашрига интервью берди.\n“Мавсум давомида ўзимни бироз эҳтиёт қилганимни сездим, чунки мавсумнинг сўнгги қисмини яхши якунлашим керак эди.\nМаълумки, мавсумнинг энг қийин қисмларидан бири бу мавсум охирлари ҳисобланади. Умид қиламанки, биз икки фронтда ҳам ғолиб чиқа оламиз”, - дейди Роналду. Манба: www.championat.com Ўқилган: 14796. Фикрлар: 16.\nСана: 18.05.2017 17:39.


2018 Ҳаж мавсуми бошланди: Бу йил зиёратчилар сони 2 миллионни ташкил қилади – КУН УЗ\nГлавная / Жаҳон / 2018 Ҳаж мавсуми бошланди: Бу йил зиёратчилар сони 2 миллионни ташкил қилади\nanvarj63 19.08.2018\tЖаҳон Comments Off on 2018 Ҳаж мавсуми бошланди: Бу йил зиёратчилар сони 2 миллионни ташкил қилади 60 Показы\n19 август куни Саудия Арабистонида бу йилги Ҳаж мавсуми бошланди. Бу йил 2 миллион мусулмон Ҳаж сафарига бориши кутилмоқда.\nЗиёратчилар беш кун мобайнида Каъба атрофини 7 марта айланиш, Арофат тоғида шайтонга тош отиш каби амалларни бажарадилар.\nЎзбекистон Мусулмонлари идораси хабарига кўра, 19 август куни ўзбекистонлик ҳожилар ҳам Мино қишлоғига етиб борган.\nСаудия Арабистони ҳар йили Ҳаж давомида хавфсизликни таъминлаш учун миллиардлаб доллар сарфлайди.\nАйрим йилларда Ҳаж мавсумида кўплаб одам ҳалок бўлган тартибсизликлар, ёнғинлар ва фавқулодда ҳодисалар юз беради.\nМасалан, 2015 йилнинг 24 сентябрида Маккада юз берган тиқилинчда 2300 дан зиёд эронлик зиёратчи ҳалок бўлган, натижада Теҳрон 2016 йилдаги Ҳажни бойкот қилган эди.\nУшбу фожиа ортидан Саурия Арабистони ҳукумати айрим йўлларни кенгайтирди. Натижада 2017 йилги Ҳаж мавсуми жиддий фавқулодда ҳодисаларсиз якунланди.\nЎзбекистонда жорий йилги ҳаж сафари сарф-ҳаражатлари 38 млн. сўм қилиб белгиланди. Бу ўтган йилгидан 14 млн. сўмга кўпдир.\nЖорий йилдан бошлаб ўзбекистонликларга такрор “Ҳаж” зиёратига бориш тақиқланди. Зиёратчи сўнгги 5 йил ичида “Ҳаж”га бормаган бўлиши лозим. Шунингдек, “Умра”га боришни истовчилар ҳам сўнгги 2 йил ичида бу зиёратни қилмаган бўлиши шарт қилиб белгиланди.\nБу квотага амал қилинса, 33 миллионга яқин аҳолиси бўлган Ўзбекистон йилига 33 минг одамни Ҳажга жўнатиш ҳаққига эга бўлади.\nЎтган йили Ўзбекистондан “Ҳаж” зиёратига борувчилар сони қарийб 40 фоизга оширилиб, 7 минг 200 ўзбекистонлик “Ҳаж”га борди. Ўзбекистон Мусулмонлар идораси бу миқдор йилдан йилга ошириб борилишини билдирган.\nПред. Каримов Роғунни деб дод солган эди, Мирзиёев уни қуришга ёрдам бермоқчи\nСледующая Марказий банк қарори: “Долларлашув” камайтирилади\nKun.uz сайти ҳомийлигида суратга олинган «SUBYEKTIV» лойиҳасининг илк сонини тақдим этамиз. Муаллифларнинг турли мавзулардаги субъектив …


Тожикистон ёшлар ўртасидаги жиноятчиликни камайтиришга қарор қилди\nТаълим ва ҳуқуқ-тартибот идораларининг ходимлари пойтахтдаги ўрта мактабларнинг тарбияси жуда оғир бўлган ўсмир-ўқувчилари билан профилактика ишларини олиб бормоқда. Рўйхатда жами 222 нафар ўқувчи бўлиб, уларнинг мунтазам муштлашувлар “келтириб чиқарувчилар” экани айтилмоқда.\nРўйҳат Душанбе шаҳрида шу йилнинг ўзида бир неча бор кескин муштлашувлар ва вояга етмаганлар иштирокида пичоқбозлик қайд қилинганидан кейин пойтахт мэри Рустам Эмомали топшириғига биноан тузилди.\nБу соҳада олиб борилган тадқиқотлар шуни кўрсатмоқдаки, асосан 8-11 синф ўқувчилари ўртасида муштлашувлар юз бермоқда,мактаб ўқувчилари ўз тенгдошлари орасида ким “зўрлигини” аниқлаштириб олишмоқда.\n2016 йилда Тожикистонда вояга етмаганлар ва ўсмирлар томонидан 5 мингдан ортиқ жиноят содир этилган. Мамлакат президенти Эмомали Раҳмон шу йилнинг февраль ойида пойтахт фаоллари билан учрашувда тегишли идоралардан ўсмирлар ўртасидаги қонли низоларга чек қўйишни талаб қилган эди.\nПойтахт маъмурияти ходимининг айтишича, йиғилишлардан бирида мэр ёшлар гуруҳлари “етакчилари” ролини йўқ қилиш мақсадида ўсмирлар ўртасидаги жиноятчиликни камайтириш йўлида чора-тадбирлар кўришни топширди. «Ҳозир бу каби ўқувчилар рўйхати тузилмоқда, улар ва ота-оналари билан тушинтириш ишлари олиб борилмоқда. Ўқишдан бўш вақтларида улар ҳунармандликни ўрганишмоқда. Яъни, биз улардаги ортиқча энергияни тўғри йўналишга солаяпмиз», - деди суҳбатдош.\nМамлакат ИИВ маълумотига кўра, шу йилнинг 9 ойи мобайнида жамият тартибини бузган 3 мингдан ортиқ мактаб ўқувчиси аниқланган.


ЭВРИЛ ТУРОН: АДОЛАТ ҚАЧОН ҚАРОР ТОПАДИ? – mulkdor.com\nЭВРИЛ ТУРОН: АДОЛАТ ҚАЧОН ҚАРОР ТОПАДИ?\nMay 13 2018, 02:05 Инсон ҳуқуқлариМақолалар\n2005 йил 13 май…\nЎзбек тарихида ўчмайдиган кун. Қора кун.\nХудди шу куни ўзбек халқини очлик, йўқлик, эрксизлик ботқоғига ботирган Каримов ва унинг ёвуз тўдасига қарши Андижон эли оёққа қалқди.\nМинг-минглаб кишилар Ўзбекистон мулкини ўзиники қилиб олган диктатор ва ҳаромер ҳукумат истеъфосини талаб қилиб, Бобур майдонига чиқишди.\nБироқ, президентликка зўравонлик билан эришган Каримов жабрдийда халқнинг ҳақли талабига жўяли жавоб бериш ӯрнига уларни (эмизикли оналар, гўдаклар, болалар, йигит- қизлар, кексалар) ўрисдан сотиб олган яроғлар (БТР, автоматлар…) билан ўққа тутди.\nЎз кўзлари билан кўрган кишиларнинг гувоҳлик беришларича, йигирма мингга яқин одам ўлдирилган. Ўликлар инсон қадами етмаган ерларга (саҳро, тоғ, орол…) ташланган. Диктатор бу “ҳунар”ни Пиначетто отли “касбдош”идан ўрганган. Августо Пиначетто ўз душманларини ваҳшийларча йўқ этиб, уларнинг ўликларини Колумбия, Венесуэла, Бразилия каби давлатларнинг қоронғу пучмоқларига яширган…\n13-май куни йигирма мингга яқин инсон ўлдирилса-да, қотил, аниғи, расмий Тошкент ёлғонни ямламай (ёлғон, туҳмат, макр, фириб, фитна қон-қонига синган ва буни гўрдан бошқа нарса тузатолмайдиган) ютди:\n“Бобур майдонида 187 киши ўлди…”\nМатбуот йиғилишида Каримовга ҳақли савол беришди:\n“Қуролсиз аҳолига ўт очишга ким буйруқ берди?…”\nДили бошқа, тили бошқа диктатор : “Мен отишга буйруқ бермаганман” деди.\nҚирғин бошида ким турганлигини билмаган юртбоши юртбошими? Бу ёлғонга онгли дунё эмас, ҳайвонат дунёси ҳам ишонмайди. Энг тубан мунофиқ ҳам бундай ёлғонни айтишга ор қилади.\nДиктаторнинг ачиган, айниган, бижиган шу сўзидан кейин эларо жамоатчилик мустақил текширув ўтказишни ундан талаб этган. У миси чиқишидан ўтакаси ёрилган, талабни қатъиян рад этган.\nЙигирма минг одамни ўлимига сабабчи бўлган, юзлаб кишиларни ватангадо қилган диктатор энди ер тагида. Шундай экан, Андижон қатлиоми энди мустақил, холис текширувдан ўтказилиши шарт. Ўз туғилиб ўсган тупроғидан Руминия, Швеция, Канада, Америкага қувғин қилинган юртдошлар энди ўз ватанларига қайтарилиши лозим. Шунда адолат қарор топади.\nЖамиятMarch 26 2019, 07:03\nФуқаролар борган сари сиёсатдан камроқ ...\nИталия фуқаролари борган сари сиёсатдан камроқ гапирадиган бўлмоқда, дейилади миллий статистика хизматининг 2008-2017-йиллар оралиғидаги кўрсаткичлари асосидаги маълумотга ...\nЎзбекистонда ер участкаларини давлат ва жамоат ...\nҲукумат қарори билан Ер участкаларини давлат ва жамоат эҳтиёжлари учун бериш тартиби тўғрисидаги низом тасдиқланди, деб хабар қилди Адлия вазирлигининг "Ҳуқуқий ахборот" ...\nИнсон ...January 30 2019, 09:01


Соч тўкилиши — сабаблари, даволаш усуллари, олдини олиш - DAVOLASH\nСоч тўкилиши — сабаблари, даволаш усуллари, олдини олиш\nАвтор Davo На чтение 9 мин Просмотров 785 Опубликовано 11.12.2019\nСоч тўкилишини даволаш\nСоч тўкилиши физиологик (нормал) ёки патологик (муаммолар туфайли) бўлиши мумкин. Патологик тўкилиш сочнинг бир текисда сийраклашишига, қисман ёки тўлиқ калликка олиб келади. Бу ҳолат витаминлар ва микроелементлар йетишмаслиги, дори воситаларининг ножўя таъсири, гормонал ва инфекцион касалликлар, стресс, ирсият, нотўғри парвариши туфайли юзага келиши мумкин. Кўпинча, уларни тузатиш муаммонинг бартараф бўлиши билан якунланади.\nСоч тўкилиши табиий жараёндир. Ҳар куни киши 60-100 тола соч йўқотади. Одатда, янги ўсиб чиққан ва тўкилган толалар миқодир бир хил бўлади. Аммо маълум шароитларда иккинчисининг миқдори ортиб кетади.\nСоч умрининг ўртача давмийлиги 7 йил бўлади ва бу вақт давомида у 3 босқичдан ўтади:\nБиринчи босқич— тола нозик ва ингичка бўлиб, кейинчалик фаол ўса бошлайди. Бу давр 2-7 йил давом етади.\nИккинчи босқич— катаген фаза, яъни тўкилишга тайёрланиш босқичи. 2-4 ҳафта давом етади.\nУчинчи босқич— тўкилиши босқичи. У фолликул (соч илдизи) жойлашувининг чуқурлигига қараб 3-4 ой давом етади.\nШу сабабли муаммонинг сабабини камида уч ой олдин таъсир кўрсатган омиллардан қидириш керак.\nПатология ривожланишига ички ёки ташқи омиллар таъсир ўтказиши мумкин.\nСоч тўкилишининг енг кўп учрайдиган сабабларидан бири — организмда темир микроелементининг йетишмаслигидир. Аёллар ҳайз пайтида табиий қон йўқотишлари туфайли кўпинча темир танқислиги анемиясидан азият чекади ва унинг биринчи клиник кўриниши айнан тирноқ, тери ва сочларда сезилади.\nЮқори жисмоний фаоллик, мувозанациз ва озиш учун қатъий парҳезлар ҳам камқонлик ривожланишига олиб келиши мумкин. Оқибатда сочлар рангсиз, қуруқ ва мўрт бўлиб қолади. Анемия даволанмаса, муаммо фақатгина кучаяди.\nСтрессли вазиятлар ва вегетатив асаб тизимининг бузилишлари бош терисидаги томирларнинг торайишига сабаб бўлади. Узоқ чўзиладиган стресс ҳолатида томирлар нормал ҳолатга қайтмайди. Соч толаларининг озиқланиши бузилиши оқибатида улар тўкилувчан бўлиб қолади.\nТананинг сурункали касалликлари, айниқса ендокрин касалликлар ҳам сабабчилар қаторига киради. Қалқонсимон без касалликлари, тухумдон поликистози, пневмония ва сифилис (захм) каби касалликлар бунга мисол бўлади. Шу сабабли муаммо кўпроқ естетик бўлса-да, бундай аломатлар кузатилганда беморлар кенг қамровли кўрикдан ўтишлари керак.\nКўпинча бундай муаммо ирсий мойиллик томонидан чақирилган бўлиши мумкин.\nБаъзи дориларни қабул қилиш (масалан аспирин узоқ муддат қабул қилинганда) соч тўкилишига туртки бўладиган ножўя таъсирга ега. Уларга асосан орал контрацептивлар, антидепрессантлар, гипотензив ва стероид препаратлар киради.\nҚоматни сақлаш учун ўз таркибида оғир метал тузлари ва селен сақлаган препаратлар сочларга яхши таъсир кўрсатмайди. Ушбу дорилар асосан ич сурги бўлганлиги боис, уларни қабул қилиш витамин ва минералларнинг сўрилиши бузилишига олиб келади. Бундан ташқари, оғир метал тузлари билан сурункали заҳарланиш ва анемия ривожланиши мумкин.\nБошқа сабаблар орасидан қуйидагиларни ажратиб кўрсатиш мумкин:\nСочни бўяш, кимёвий ўраш, фен билан керагидан ортиқ қуритиш;\nУзоқ муддат париклар, улама сочлар тақиб юриш;\nГигиеник воситаларини нотўғри қўллаш;\nСовуқ мавсумда бош кийимларини кийганда сочга бепарволик қилиш;\nКофеин сақлаган ичимликларни суистеъмол қилиш.\nКўпинча соч кўчириб ўтказган беморларда уларнинг тўкилиб кетишига қайд қилинади. Бу ҳолат организмнинг нормал реакцияси бўлиб, янги жойга кўчирилган фолликуллар стрессни бошдан кечиради ва қисқа танаффусдан кейин нормал ўсишда давом етади.\nАлопеция (каллик) асосан еркакларда кузатилса, аёлларда тез-тез соч тўкилиши билан боғлиқ муаммолар учрайди.\nАлопециянинг оддий соч тўкилишидан муҳим фарқи шундаки, иккинчисида фолликул патологияси кузатилмайди, яъни салбий омилларни бартараф етилса, уларнинг ўсишини тиклаш мумкин.\nМуаммо мавжудлигини аниқлаш учун осон тест мавжуд. Бунинг учун соч бир неча кун ювилмайди, сўнг бошнинг тепа қисми ёки ёнларидан қўл билан тортилади. Агар қўлда бешдан ортиқ соч толаси қолса, бу тўкилиш меъёрдан юқори еканлигини кўрсатади.\nБаъзи ҳолларда сочларнинг меъёрдан ортиқ тўкилиши касаллик ёки ташқи сабаблар билан боғлиқ бўлмайди, масалан организмдаги гормонал ўзгаришлар вақтида. Гормонлар миқдори меъёрга қайтгач, муаммо ўз-ўзидан бартараф бўлади. Бундай даврларга боланинг 3-6-ойлиги, балоғат даври, туғруқдан кейинги давр, ҳомиладорликнинг узилиши ва менопауза киради.\nСоч тўкилишининг сабабини аниқлаш учун трихолог консултацияси лозим. Бунда кенг кўламли таҳлиллар ўтказилади. Хусусан қон таҳлили, гормонал фонни таҳлил қилиш, сочларнинг спектрал таҳлили ва алопесияни истисно етиш учун текширувлар.\nТери, тирноқ ва сочлар ҳолати тананинг ички ҳолатини акс еттиради, шунинг учун муаммо кузатилганда унинг бирламчи сабабини бартараф етишга ҳаракат қилиш керак. Даволаш давомида сочга зарарли таъсир кўрсатувчи омиллар қўлланилмаслиги керак, масалан фен билан қуритиш, бўяш. Бундан ташқари, соч лаки, мусс ва геллар ишлатиш ҳам тавсия етилмайди.\nБиринчи рақамли мақсад — асосий сабабларни бартараф етиш. Соч ўсишини рағбатлантирувчи воситалар еса иккиламчи ёрдам сифатида қаралади. Агар соч дори-дармонлар туфайли тўкилса ва уларни бекор қилиб бўлмаса, шифокор масалаҳти билан уларни шундай таъсирга ега бошқа турдаги дориларга алмаштириш мумкин.\nСоч тўкилиши жараёни тугаши билан, улар яна ўса бошлаши учун фолликулларнинг тикланишига бироз вақт керак бўлади. Шу сабабли кўрилган чоралар дарҳол натижа бермаса, умидсизликка тушмаслик керак.\nЗамонавий трихологияда қўлланиладиган самарали усуллар бош териси массажи ва аппаратли даволаш усулларини ўз ичига олади. Уларнинг таъсири соч ўсишини рағбатлантириш ва уларнинг тўкилишини камайтиришга асосланган.\nМикротокли терапия. Фолликулларга електр енергияси билан таъсир қилиш ва тери остига фаол моддалар киритиш имконини беради. Терапевтик физиомуолажалардаги токнинг кучланиши жуда паст, шунинг учун улар саломатликка зарар йетказмайди ва ёқимсиз ҳиссиётлар чақирмайди.\nВакуум массажи. Бунда бош териси устига кичкина чашкачалар ўрнатилади ва бу пулсация қилувчи вакуум ҳосил қилади. Муолажа қон айланишини яхшилайди, фолликулларни уйғотади ва ўсиш босқичида бўлган сочларни яхши озиқланишини таъминлайди.\nМезотерапия. Бош териси остига соч ўсишини рағбатлантирадиган ва тўкилишини камайтирадиган моддаларни юборишни назрада тутади. Муолажа тўқималарда микросиркуляцияни, фолликулларда модда алмашинувини яхшилайди.\nИчки аъзолар фаолиятини меъёрга келтириш. Бу ҳолда бирламчи сабаб бартараф етилганлиги боис сочларнинг ўсиши ўз жойига қайтади.\nАгар соч тўкилиши кимётерапия ёки нурли терапия натижаси ҳисобланса, улар қайта ўсиб чиққач тузилиши ва рангида ўзгариш бўлиши мумкин.\nМуаммонинг сабаби витамин йетишмаслиги натижасида юзага келган бўлса, қуйидаги витаминлар тайинланиши мумкин:\nБ гуруҳи витаминлари. Хусусан Б2 шикастланган тузилмани тиклайди, синувчанлик ва гуллаш муаммосини бартараф етади.\nВитамин Ф асабийлик оқибатларини тузатади.\nА витамини илдизлари соҳасида қон айланишини яхшилайди, еркин радикаллар таъсиридан ҳимоялайди.\nЕ витамини қонда кислород айланишини меъёрлаштиради, соч ўсишини рағбатлантиради.\nВитамин C иммун тизимини мустаҳкамлайди ва фолликулларни қон билан таъминланишини яхшилайди.\nБугунги кунда кўплаб витамин комплекслари мавжудлигига қарамасдан, уларни фақат мутахассис консултациясидан кейин қабул қилиш керак.\nБирламчи сабаблар бартараф етилгач, сочларни мустаҳкамлаш ва ўсишини рағбатлантириш учун уй шароитида тайёрланадиган баъзи воситалардан фойдаланиш мумкин. Уларни қўллашдан аввал мутахассис консултацияси зарурий ҳисобланади.\nПиёз, асал ва тухум асосли озиқлантирувчи ниқоб. Бир бош пиёз гўштқиймалагичдан ўтказилади, сўнг унга 3 чой қошиқ суюқ ва бироз иситилган асал ва битта хом тухум қўшилади. Ҳосил бўлган аралашма бошга йенгил массаж ҳаракатлари билан суртилади ва 30 дақиқага қолдирилади. Сўнг болалар шампуни билан ювиб ташланади, асални ювиш осон иш емаслигини инобатга олиш керак. Ниқобни ҳафтада 2 мартадан ортиқ қўллаш тавсия етилмайди.\nТухум сариғи ва тузли ниқоб. 2-3 та тухум сариғи ажратилиб, унга 2-3 ош қошиқ туз қўшилади ва миксерда аралаштирилади. Бунда туз кристаллари охиригача ериб кетмаслиги керак. Тайёр бўлган аралашма билан соч илдизлари 5-7 дақиқа туз тўлиқ ериб кетгунга қадар массаж қилинади, кейин ювиб ташланади.\nҚатиқли ниқоб. Ярим стакан илитилган қатиққа 1 ош қошиқ қора седана мойи ва бир неча томчи чой дарахти мойидан қўшилади. Аралашма бошга суртилиб, 15-20 дақиқа қолдирилади, сўнг ювиб ташланади.\nЧакамуғ ёки канакунжут ёғи. Ёғ тенг нисбатда етил спирти билан аралаштирилади ва бош терисига массаж ҳаракатлар билан суртилади. Ярим соатдан сўнг оддий шампун билан ювиб ташланади. Канакунжут ёғига шунингдек пиёз шарбати ва битта тухум сариғи қўшиб, ниқоб тайёрлаш ҳам мумкин.\nАлбатта, агар муаммонинг асл сабаби бартараф етилмаса, юқоридаги воситалар бесамар ҳисобланади.\nСоч тўкилишини олдини олиш усуллари умумий саломатликни қўллаб-қувватлашга қаратилган:\nОқсиллар истеъмол қилиш. Соч оқсилдан ташил топганлиги сабабли, кундалик рационда улар йетарли миқдорда бўлишини назорат қилиш зарур;\nВитамин ва микроелементлар. Темир, калсий, рух ва Б витамини сочларнинг ўсишига ижобий таъсир қилибгина қолмай, уларнинг тўкилишини олдини олишда ҳам муҳим рол ўйнайди;\nТезда вазн ташламаслик. Қатъий парҳезлар ва тезда вазн ташлаш бўлинаётган фолликулларга шок сифатида таъсир кўрсатади;\nБош териси гигиенаси. Бошнинг сочли қисмида ёғнинг ортиқчалиги ачитқи замбуруғларининг кўпайишига шароит яратади. Улар ўз навбатида ёғларни ёғ кислоталаригача парчалаб, бош терисига қўзғатувчи таъсир кўрсатади. Бунда тез-тез ювиш ҳам, узоқ вақт ювмаслик ҳам салбий таъсирга ега.\nСочни меъёрдан ортиқ тортиб ўраш ва узоқ муддат шу ҳолатда қолдириш, сочиқ билан қаттиқ артиш, фен билан тез-тез қуритиш ҳам сочларга шикаст йетказади. Бу омилларнинг таъсирини минимал даражагача чеклаш керак.


TIB.UZ / ОДАМ ҲУШДАН КЕТСА… - TIB.UZ\nОДАМ ҲУШДАН КЕТСА…\nTIB.UZ Кун мавзуси ОДАМ ҲУШДАН КЕТСА…\nОдам тўсатдан ҳушдан кетганда бирпас ўзини билмай қолади, бунга миянинг қон билан етарлича таъминланмай қолиши сабаб бўлади. Ҳатто жисмонан бақувват, оғир-вазмин одамлар организми интоксикация, яхши овқатланмаслик, кам ухлаш, чарчаш, толиқиш оқибатида баъзан ҳушдан кетиши мумкин. Айрим ҳолларда узоқ вақтгача қимирламай тик туриш ёки узоқ вақт мобайнида ўрин-кўрпа ётгандан қилиб ётгандан кейин ўриндан туриш ҳам ҳушдан кетишга сабаб бўлади. Ҳавода кислород етишмаганда, масалан, баланд тоғларда гоҳо одам ҳушидан кетиши мумкин.\nОдамнинг бирор жойи қаттиқ оғриганда, қонга кўзи тушганда, қон томирларни кенгайтирадиган дорилар қўлланганда ҳам киши тўсатдан ҳушидан кетиб қолади.\nҲушдан кетишдан олдин одам ўзини ёмон сезади: беҳол бўлади, кўнгли айнайди, боши айланади, қулоғи шанғиллайди. Шундан кейин одамнинг ранга қув ўчади, эснай бошлайди, уни совуқ тер босади ва тўсатдан ҳушдан кетади. Ҳушдан кетганда одамнинг кўз қорачиқлари кенгаяди, кўз ёруғликка унчалик реакция кўрсатмайди, томир уриши сусаяди, нафас тезлашади, мушаклар бўшашади. Одатда киши тез ҳушига келади.\nБеморга биринчи ёрдам бериш учун аввало миянинг қон билан таъминланишини яхшилашга ва эркин нафас олдиришга ҳаракат қилинади. Жабрланган одамнинг кўйлаги тугмачалари ечилади ва уни сиқиб турган белбоғ ёки камар бўшатилади. Агар бу одам яхши шамоллатилмаган дим хонада бўлса, деразани очинг, ветилятор қўйинг ёки ҳушдан кетган кишини очиқ ҳавога олиб чиқинг ва оёғини баландроқ қилиб ётқизиб қўйинг. Юзини ва бўйнини совуқ сув билан артинг. Юзларини шапатиланг, иложи бўлса, новшадил спирти билан пахтани ҳўллаб, унга ҳидлатинг, чаккаларига сирка суртинг.\nБош мия чайқалганда бош айланади, бош оғрийди, кўнгил айнайди, хотира бузилади, бош суяги шикастланган бўлса, бемор ҳушидан кетади.\nОдам ҳушидан кетганда тили орқага кетиб қолиши ёки нафас йўлларига қусуқ массаси тушиши хавфи бўлади. Шунинг учун биринчи ёрдам кўрсатилар экан, беморнинг яхши нафас олишини таъминлаш лозим. Бу мақсадда жабрланган беморни чалқанча ҳолатдан ёнбошига ўгиринг. Аввал ўнг оёғини тиззадан букинг, товон эса думбага тегсин, ўнг қўлни тана бўйлаб шундай узатингки, бармоқлар думба таш соҳасида бўлсин. Шундан кейин чап қўли ва сонидан ушлаб, аста ёнбошлатинг. Беморнинг боши тагига чап қўли кафтини қўйинг, ўнг қўлини эса тана тагидан олинг.\nБемор ана шундай вазиятда ётганда миянинг қон билан таъминланиши яхшиланади, бинобарин кислород кўпроқ келади, тил орқага кетмайди, нафас йўлларига шиллиқ, қон, меъдадаги нарса тушмайди. Бемор тезроқ ўзига келади. У совқотиб қолмаслиги учун устига ўзининг устки кийимини ёки адёл ёпиб қўйинг.\nАгар киши 30 дақиқа мобайнида ҳам ўзига келмаса, зудлик билан врач чақириш ва беморни даволаш муассасасига етказиш керак.


27 октябр 2020, Тошкент вақти: 03:41\n“Ислом давлати” экстремистик гуруҳининг етакчиси Абу Бакр ал-Бағдодий (суратда) ўтган ойда ўлдирилган бўлиши мумкин.\nРоссия Мудофаа вазирлиги ўтган ойда Сурияда амалга оширилган ҳужумда “Ислом давлати” экстремистик гуруҳининг етакчиси Абу Бакр ал-Бағдодий ҳалок бўлган бўлиши мумкинлигини билдирди.\nРоссия ахборот агентликлари тарқатган маълумотларга кўра, вазирлик ал-Бағдодий 28 май куни Раққа яқинида ўлдирилган бўлиши мумкинлиги ҳақидаги маълумотларни текширмоқда.\nХабарларга кўра, ҳаво ҳужуми давомида тақрибан 330 одам, жумладан, юқори лавозимли жангарилар йўқ қилинган.\nҲужум жангарилар Раққадан чиқиш йўлларини муҳокама қилаётган пайтда амалга оширилган. “Ислом давлати” назорати остида қолаётган шаҳар гуруҳнинг Суриядаги пойтахти саналади.\n“Ислом давлати” гуруҳи 2014 йилда Сурия ва Ироқда йирик ҳудудларни босиб олган эди.


Самарқанд таассуротлари - SanjarSaid\n4 й. аввал\tЖамият146\nҒаллаороллик мезбон: «Биз томонларнинг тўйини кўрмай кетмайсиз», деб эрта тонгда икки-уч қишлоқ нарига тўйга олиб боргани учун Самарқандга кун исиб бошлаган вақти йўлга чиқишга тўғри келди. Кечқурун велосипедимни Ғаллаоролга кираверишдаги машина ювиш жойида омонат қолдирган эдик. Йўлга чиқишдан аввал мезбонлар велосипедимни «карчер» қилиб беришди. Кеча зиёратгоҳга чиқиш вақтида чангга кўмилган экан, топ-тоза бўлиб қолди. Ғаллаорол йўли ҳам Самарқанд вилоятига киргунича тиккалаб кетаркан. Аста-секин педал айлантириб, атрофни томоша қилиб кетавердим. Йўлнинг анчагина қисмида икки чет дарахтзор, асосан бодомзор. Бир жойда икки боланинг бодом тераётганини кўриб мен ҳам тўхтадим. Атайин пастроққа тушиб, уларни гапга солдим. Бодомларнинг деярли ҳаммаси аччиқ экан. У бошидан излаб-излаб шу ерда чучугини топишибди. Уларга қўшилиб мен бир-икки бодом териб, чақиб еб олдим. Болаларнинг пўстлоғи қуригани мазалироқ бўлади, деганича бор экан. Бодом териш баҳона озроқ дам олгач, қаршимдаги асосий довон – баланд нуқта (виший точка)га кўтарилишни бошладим. Шу тепаликка чиқсам, у ёғи Самарқанд. Тепалик узоқдан қанчалик маҳобатли кўринмасин, уни босиб ўтиш ўйлаганимдек машаққатли эмас экан. Велосипедни энг паст тезлигида кўтарилиб олдим. Тепада зотдор итларни сотадиган йигитлар билан яна озроқ гурунглашдим. Қаердан келаётганим, қаерга бораётганим, қанча тезликда юришим ва ҳоказоларга қизиқишди. Мен эса итлар, зотию нархлари ҳақида суриштирдим. 100 мингдан 300 долларгача бор, дейишди. Юқори нуқтада Самарқанд вилояти ёзуви остидаги крандан сув чиқаркан. Муздек сувга чанқоғимни қондириб, идишни ҳам тўлдириб олдим. Булунғурдан Самарқандгача энди пастликка қараб кетади, педал айлантириш ҳам унча қийин бўлмади. Иссиқ сабабли тез-тез соя-салқин жойларда дам олиб, йўл бўйидаги қурилиши битмаган кафеда Самарқанд нони ва пепси билан тушлик қилиб (Булунғурдан Самарқандгача йўл бўйидаги бирорта ошхонада терминал ишламас экан), хуллас, аср вақти атрофида шаҳарга кириб бордим.\nҒаллаоролдан чиқмасимдан Тўлқин ака Юсупов қўнғироқ қилиб, қаерга етиб келганимни тинмай суриштириб турди. Шаҳарда деярли тўхтамасдан (велосипедим билан эсдаликка расм тушганимни ҳисобга олмасам) Тўлқин ака кутиб турган Амир Темур ҳайкали томонга ҳайдадим. Қадрдонлар Самарқандда ҳам учрашиб, мириқиб суҳбатлашдик. Кеч тушиб, шаҳар осмони қарайишни бошлаган маҳал хайрлашдик. Аканинг велосипедни бирор танишникида қолдириб, Жумага олиб кетай, деган таклифига рад жавобини беришга мажбур бўлиб, Хожа Аҳрор Валий зиёратгоҳи томон йўл олдим. Шу атрофда курсдошим, хонадошимнинг уйи бор, бошқаларни безовта қилмасдан, унинг уйида тунашга келишиб қўйган эдим.\nАксига олиб дўстимнинг оилавий тадбири бор экан, кечки тўққизларда бўшашини айтди. 8 яримларда уйи томонга бориб, интернетга кириб вақт ўтказар эканман, йўл чарчоғи сабаб бошим остига сумкамни қўйиб, ўриндиққа чўзилиб, мезбон бўлмишни кута бошладим. Бир соатлар чамаси вақт ўтди. Қоронғулик қуюқлашиб, масжиддан ҳуфтон намозига азон айтилди ҳамки, дўстим қўнғироқ қилмайди. Яна бир соатлар ўтди, ўткинчилардан бирининг олдимдан “Спокойни ночи”, деб кетиши эса хўрлигимни келтирворди. Тўрт йил университетда ўқиб, бир хонада талабаликнинг оғир-енгилини бирга кўрган дўстим маишатини ташлаб кела олмадия, деган хаёл келди. Шартта “гугл мапс”га кириб, энг яқин меҳмонхоналарни қидира бошладим. Бульварда бор экан, велик чироқларини ёқиб, ўша томонга отландим.\nМеҳмонхонага жойлашганим яхши бўлган экан. Кийимларимни ювиб, ўзим ҳам енгилгина бўлиб олдим. Интернет “вип”. Дўстим эса 11 яримларда қаердасан, мен бўшадим, деб қўнғироқ қилди. Уни ёмон кўрсатиш ниятим йўқ, тўғри тушуниш керак. Мен уни ўзимга қанчалик яқин олишим билан унинг менга нисбатан фикрида тафовут бўлиши мумкин ва бу табиий. Ундан сира хафа бўлганим йўқ. Ўзим Самарқандга велосипедда бораётганимни эрталаб айтгандим, режаларини мен сабаб ўзгартиришга мажбур эмас.\nМеҳмонхонадаги тун осуда ва тинч ўтди. Кийимлар ҳам эрталабгача қуриб қолибди. Энди нонушта қиламан, деб тургандим, самарқандлик Акмал ака Хушвақов қўнғироқ қилиб қолди. Режаларимни эшитиб, бирга нонушта қилайлик, деб қолди. Булварда учрашиб, яхши кабоб тайёрлайдиган жойга бордик. Акмал ака билан фақатгина виртуал таниш эдик, ҳаётда биринчи марта учрашиб турган бўлсак ҳам минг йиллик қадрдонлардек кўришиб, мириқиб суҳбатлашдик. Меҳмонхонада тунаганимни эшитиб Самарқандга келганимни эртароқ билмаганидан афсус қилиб қолди, уйлари ҳам Бульварга яқин жойда экан.\nАкмал ака билан хайрлашиб, меҳмонхонага қайтиб келдим. Тушгача вақтим бор, меҳмонхонада озгина ишларимни бажариб олдим. 12 га яқин хонани топшириб, яна Бульварга чиқдим. Лоишгача яқин, кун иссиғи қайтганда йўлга чиқсам ҳам бўлади. Хиёбондаги ўриндиқларнинг бирини банд қилиб, интернет “саёҳати” билан овора бўлиб тургандим, Шуҳрат ака Шокиржонов қўнғироқ қилиб қолдилар. Самарқандлик твиттерчилар тушликни бирга қилишни мўлжаллаган экан. Тез орада Шуҳрат ака ва Фарҳод етиб келиб, велосипедни “Кобалт”нинг орқасига юклаб, Самарқанд ошини тайёрлайдиган марказга йўл олдик. У ерда сафимизга Усмон ака Ибодов ҳам қўшилдилар. Биринчи марта ҳақиқий Самарқанд ошини татиб кўрдим – жуда мазали экан. Бошқа жойларнинг ошига бўлган энг юксак ҳурматимни сақлаб, уларга биринчи ўринни берган ҳолда зиғир ёғига қилинган Самарқанд ошига Гран-Прини ажратган бўлардим. Самтвипл аъзолари билан суҳбат 16 гача чўзилибди ўзиям. Ош марказида биздан бошқа ҳеч ким қолмади, ходимлари илтимос қилгандан кейин ўрнимиздан туриб, Бульварга қайтиб келдик. Мезбонлар билан хайрлашиб, Лоишга қараб йўл солдим.\nЙўл-йўлакай Даҳбеддаги Маҳдуми Аъзам ва Челакдаги имом Бухорий зиёратгоҳларига кириб чиқдим. Қуёш ботиб, шом вақти кираётганда Лоиш шаҳарчасига етиб бордим. Лоишда бир кеча холамнинг уйида меҳмон бўлдим. Очиғини айтсам, шу пайтгача холамникига келмагандим. Бизникида ёки бошқа қариндош-уруғларникида учрашиб юраверар, Тошкентдаги ҳаётим эса мени қариндошлар, силаи раҳмдан анча узоқлаштириб юборганди. Балки ростдан ҳам шароит, имкониятим бўлмагандир, эҳтимол баҳона, ўзимни ўзим алдаб юргандирман, билмайман, орадан неча йиллар ўтиб, бўлаларим катта бўлибди, холам серфарзанд – беш боласи бор, уларнинг айримларини эса мутлақо танимайман, бирортасининг исмини билмайман. Виждоним қийналиб юрардим. Аслида велосаёҳатга чиқишимга ҳам холамнинг уйига боришга бўлган кучли истак ҳам сабаб бўлган эди. Лоишга, холамникига боришимни билган онам аввал бошдан Лоиш яқинидаги Муллақўрғон қишлоғида дадамнинг жияни, катта аммамнинг қизи ҳам яшашини, у кишининг уйига ҳам ўтишимни айтганди. Кейинги куни тушга яқин у ерга ҳам бордим. Мени зўрға таниди, менимча, дадамга ўхшатгани учун таниди, исмимни биларкан. Бизда (Гараша хўжаларида) амманинг катта ёшли қизларини “ойи” деб чақиришади. Ойим билан ҳам анча вақт суҳбатлашдим. Мен тенги ўғли, қизлари билан танишдим. Ойим дадам, раҳматли бобом ва раҳматли энг катта аммам ҳақида мен билмаган кўп хотираларни сўзлаб берди. Ўтган қариндош-уруғларни ёдга олдик, айрим суҳбатларда кўнглим юмшаб, кўзимга ёш ҳам келди. Ҳа-а… Оқибат, силаи раҳм анча кўтарилибди, яна қайтадан топишган қариндошлар билан суҳбатдан қалбим равшан топди, руҳим енгиллашди, қандайдир мамнунлик ҳиссини туйдим. Ойим билан хайрлашар эканман, телефон рақамларни алмашдик, борди-келдини тиклашга ваъдалашдик.\nЯна холамникига қайтдим. Унгача холам лавлаги баргидан пичак тайёрлаб қўйган экан. Биринчи марта лавлаги баргидан пичак тайёрланишини эшитиб, биринчи марта ундан татиб кўрдик. Балки ишонмассиз, аммо унинг мазасига гап йўқ экан. Пичак ейиш учун тез орада Лоишга яна келишни кўнглимга тугиб, бу истагимни холамга айтиб кечки салқинда Қўшработга йўл олдим.\nAvg 16, 2016 sanjarsaid\n#uzb25, imam al Bukhariy, Mustaqillik, O'zbekiston, v, велосаёҳат, велотур, имам Бухари, имом Бухорий мажмуаси, саёҳат, Самарқанд\nSanginbek 3 й. аввал\nMenga sayohatingiz yoqdi…\nQöwrabotdagi taasurotlar haqida ham aytsangiz…